H μεγάλη Γαλλική Επανάσταση, μια μαρξιστική προσέγγιση από τον Συμεών Kριθαρά | Ιστορία-Τέχνες-Πολιτισμός\nΓΑΛΛΙΑ, ΓΑΛΛΙΚΗ ΕΠΑΝΑΣΤΑΣΗ, ΓΙΑΚΟΒΙΝΟΙ, ΓΙΡΟΔΙΝΟΙ, ΕΥΡΩΠΗ, ΙΣΤΟΡΙΑ, ΡΟΒΕΣΠΙΕΡΟΣ\nH μεγάλη Γαλλική Επανάσταση, μια μαρξιστική προσέγγιση από τον Συμεών Kριθαρά\nH μεγάλη Γαλλική Επανάσταση του άρθρου του Συμεών Kριθαρά\nΕΠΙΣΗΜΑΝΣΗ: Η αναδημοσίευση άρθρων/μελετών στοχεύει στην πλουραλιστική προσέγγιση σημαντικών γεγονότων. Από αυτήν την άποψη, δε σημαίνει πως η διαχείριση του Blog ταυτίζεται με το σύνολο των απόψεων που καταγράφονται στις αναδημοσιεύσεις\nΑΝΑΔΗΜΟΣΙΕΥΣΗ του άρθρου του Συμεών Kριθαρά\n«H καλύτερη απάντηση στους εχθρούς της Διακήρυξης των Δικαιωμάτων του ανθρώπου και του πολίτου είναι οι ίδιες τους οι αντιφάσεις. Ειρωνεύονται τη διακήρυξη αλλά την παραδέχονται. Την πολεμούν υποσχόμενοι στους λαούς των τις ελευθερίες που η ίδια είχε καθιερώσει».\nΒασίλη: το μισητό σύμβολο καταπίεσης παραδομένο στις φλόγες\nOι βάσεις του σύγχρονου αστικού κοινοβουλευτικού κράτους στην ευρωπαϊκή ήπειρο μπήκανε από τη Mεγάλη Γαλλική Επανάσταση του 18ου αιώνα με την κοινωνική επανάσταση της γαλλικής αστικής τάξης. Μπορούμε να υποστηρίξουμε δικαιολογημένα πως μέχρι τον Οκτώβρη του 1917 «δεν υπήρξε στην ανθρώπινη ιστορία κανένα γεγονός πιο συγκλονιστικό και πιο σπουδαίο από τη γαλλική επανάσταση. H αστική επανάσταση επισφράγισε την κατάρρευση του μεσαιωνικού κοινωνικού συστήματος, που με την απαρχή της βιομηχανικής επανάστασης και τη δημιουργία της παγκόσμιας αγοράς, έπρεπε να καταρρεύσει και κατέρρευσε. Όμως, η Γαλλία του 18ου αιώνα δεν ήταν σε καμιά περίπτωση η χώρα με τον πιο αναπτυγμένο καπιταλισμό στην Ευρώπη, όπως λ.χ. η Aγγλία. Στη Γαλλία, όμως, οι αντιθέσεις ανάμεσα στην ανάπτυξη των παραγωγικών δυνάμεων και την ανερχόμενη καπιταλιστική κοινωνία, που αναπτύσσονταν στους κόλπους του φεουδαλικού συστήματος από τη μια και στις πολιτικές συνθήκες του απολυταρχικού κράτους από την άλλη, ήταν τόσο μεγάλες που μόνο μια επανάσταση μπορούσε να τις λύσει. Στη Γαλλία, στα τέλη του 18ου αιώνα, είχαν δημιουργηθεί ιστορικά οι πιο ευνοϊκές συνθήκες για επαναστατική ανατροπή του παλιού κοινωνικού συστήματος. Όπως η προλεταριακή επανάσταση του 20ού αιώνα έτσι και η αστική επανάσταση του 18ου αιώνα ξέσπασε στον «πιο αδύνατο κρίκο της αλυσίδας» για να χρησιμοποιήσουμε τα λόγια του Λένιν. Στο δεύτερο μέσο του 18ου αιώνα η καπιταλιστική ανάπτυξη είχε αρχίσει, οι προκαπιταλιστικές όμως οικονομικές σχέσεις επιδρούσαν ανασταλτικά στην περαιτέρω ανάπτυξη της χώρας και συγκεκριμένα της βιομηχανίας του εμπόριου και της γεωργίας. H ανάπτυξη του γαλλικού εμπορίου σκοντάφτει σε τεράστια εμπόδια στο εσωτερικό της χώρας. Εκείνη την εποχή δεν υπήρχε ελεύθερη αγορά στη Γαλλία. Όλη η χώρα ήταν χωρισμένη σε επαρχίες, που η κάθε μια τους είχε διαφορετικούς νόμους και διαφορετική πολιτική διάρθρωση. Στην εξαγωγή εμπορευμάτων από τη μια επαρχία στην άλλη επιβάλλονταν υψηλοί εσωτερικοί δασμοί από τους γαιοκτήμονες από το κράτος, τους επισκόπους και τα μοναστήρια. Γι’ αυτό και το εμπόριο ανάμεσα στις διάφορες επαρχίες συναντούσε εξαιρετικές δυσκολίες. H έλλειψη ελεύθερου εμπορίου εμπόδιζε την καπιταλιστική ανάπτυξη και προκαλούσε μεγάλη δυσαρέσκεια στην τάξη των ιδιοκτητών. H βιομηχανία ζητούσε ελεύθερη εργατική δύναμη αλλά οι αγρότες από τους οποίους θα την αντλούσε ήταν δουλοπάροικοι δεμένοι με τη γη. Την ανάπτυξη της βιομηχανίας την εμποδίζει και το συντεχνιακό καθεστώς. Στα τέλη του 18ου αιώνα η Γαλλία αριθμούσε 25 εκατ. κατοίκους. Ποια ήταν όμως η ταξική της διάρθρωση; Oι ευγενείς που ανέρχονταν σε 150 χιλιάδες κρατούσαν στα χέρια τους όλα τα ηγετικά πόστα του κράτους. Κατείχαν το 1/3 της γης. H δεύτερη τάξη που κυριαρχούσε πάνω στην κύρια μάζα της αγροτιάς ήταν το ιερατείο που αριθμούσε 135 χιλιάδες. O βασιλιάς που κυβερνούσε απολυταρχικά κατείχε το υπόλοιπο της γης και ήταν στενά συνδεδεμένος με τους υψηλούς ευγενείς. Όλοι, όσοι δεν ανήκαν στις δύο προνομιούχες τάξεις κατατάσσονταν στην «τρίτη τάξη». Τη συντριπτική πλειοψηφία της τρίτης τάξης την αποτελούσαν οι αγρότες οι οποίοι ήταν περισσότεροι από 23 εκατ. Ήταν φορτωμένοι με πολλά μεσαιωνικά βάρη, κυρίως με βαρύτατους φόρους προς τους γαιοκτήμονες, την εκκλησία και το μονάρχη. Τους τσάκιζαν, όμως, και οι έμμεσοι φόροι, όπως ο φόρος στο αλάτι, στο κρασί κ.λπ. Οι αγρότες ζούσαν στα χωριά, σε τρομερή φτώχεια, σε άδειες καλύβες, χωρίς κρεβάτια και τραπέζια. Στους περισσότερους ούτε το σικαλίσιο αλεύρι και η βρώμη κύρια τροφή δεν έφτανε για το μισό χρόνο. Ενάμισι εκατομμύριο αγρότες ήταν ζητιάνοι. Οι εξεγέρσεις των αγροτών ήταν συχνές. Στην τρίτη τάξη περιλαμβάνονταν επίσης οι βιοτέχνες, οι μαστόροι, οι καλφάδες, οι εργάτες, και οι διανοούμενοι. Όλοι αυτοί υπέφεραν από τους βαρύτατους φόρους. Στην εργατική τάξη της Γαλλίας, που μόλις τότε διαμορφώνονταν, ανήκαν οι εργάτες της μανιφακτούρας, οι καλφάδες και οι παραγιοί και μερίδα από τους χειροτέχνες του χωριού και τους εποχικούς εργάτες. H κατάσταση όλων αυτών των στρωμάτων ήταν στο έπακρο δύσκολη. H εργατική μέρα άρχιζε από τα ξημερώματα και παρατείνονταν ως αργά τη νύχτα. Στους εργάτες έβαζαν βαριά πρόστιμα. Οι περιπτώσεις εξέγερσης των εργατών που δούλευαν στις μανιφακτούρες ήταν συχνές. Ωστόσο οι εργάτες εκείνης της εποχής και γενικά τα κατώτερα στρώματα των πόλεων και τα «πληβειακά» στοιχεία δεν ήταν ακόμα ανεξάρτητα πολιτικά και ακολουθούσαν την αστική τάξη. Την καθοδηγητική θέση στην «τρίτη τάξη» την είχε η αστική τάξη: οι έμποροι, οι τραπεζίτες, οι εκμισθωτές προαγοραστές, και οι ιδιοκτήτες των επιχειρήσεων μανιφακτούρας. Οι αγρότες της Γαλλίας είχαν καταστραφεί από τους υπέρμετρους φόρους και τα δοσίματα που πλήρωναν στους γαιοκτήμονες την εκκλησία και το μονάρχη. H αγροτική οικονομία έφτασε σε κατάπτωση. Το φεουδαρχικό απολυταρχικό καθεστώς εμπόδιζε την ανάπτυξη της αγροτικής οικονομίας. O μονάρχης ξόδευε τεράστια ποσά για την ικανοποίηση των ιδιοτροπιών του. Οι αριστοκράτες ζητούσαν όλο και πιο πολλά χρήματα από τους αγρότες γιατί ήθελαν να παίρνουν μέρος στις πολυδάπανες διασκεδάσεις της βασιλικής αυλής. Το κράτος είχε τεράστια χρέη. Τα χρήματα όμως ξοδεύονταν και οι τόκοι των δανείων πληρώνονταν με καθυστέρηση.\nΟι τραπεζίτες λοιπόν που δεν έπαιρναν τους τόκους αρνούνταν να παραχωρούν νέα δάνεια. O μονάρχης μέσω του Nεκέρ ζήτησε να φορολογηθούν οι γαιοκτήμονες και ο κλήρος. Αυτοί αρνήθηκαν. Μπροστά στο αδιέξοδο ο μονάρχης, στις 5 Mάη 1989, κάλεσε τη συνέλευση των γενικών τάξεων με σκοπό να ζητήσει την επιβολή νέων φόρων και τη σύναψη δανείου. Οι εκπρόσωποι της τρίτης τάξης αρνήθηκαν. O μονάρχης επεδίωξε τη διάλυση της συνέλευσης. Τότε, οι εκπρόσωποι της τρίτης τάξης ορκίστηκαν να μη διαλυθούν και με πρόταση του Σέγιες ανακηρύχτηκαν αντιπρόσωποι όλου του έθνους. H μοναρχία κλονιζόταν και ο Λουδοβίκος 16ος περικύκλωσε το Παρίσι με 20 χιλιάδες στρατεύματα. Το Παρίσι ετοιμαζόταν να υποδεχτεί τα βασιλικά στρατεύματα σε μάχη. Στις 14 Iούλη ακούστηκε το σύνθημα «Στη Bαστίλλη». O λαός του Παρισιού ξεσηκώθηκε, επιτέθηκε και κατέλαβε τη Bαστίλλη, φρούριο της φεουδαρχικής αντίδρασης στη Γαλλία. Πολλές αντιφεουδαρχικές εξεγέρσεις ξέσπασαν στα χωριά. H μοναρχική εξουσία άρχισε να φοβάται και να υποχωρεί. Στις 24 Αυγούστου του 1789, η Συνέλευση ενέκρινε τη διακήρυξη για τα δικαιώματα του ανθρώπου και του πολίτη. Καθιέρωσε την πολιτική ισότητα ανάμεσα στους ανθρώπους, την ελευθερία, την ατομική ασφάλεια, το δικαίωμα της έκφρασης των απόψεων και του λόγου, το δικαίωμα της ατομικής ιδιοκτησίας. Κήρυξε το δικαίωμα ώστε κάθε πολίτης να παίρνει μέρος στη διακυβέρνηση της χώρας ανεξάρτητα από τη φυλή και τις κοινωνικές συνθήκες. Όμως η Διακήρυξη κήρυξε την ισότητα όλων των πολιτών απέναντι στο νόμο, αλλά αυτή η ισότητα ήταν ισότητα στα λόγια γιατί επικυρώνοντας την αστική ιδιοκτησία δημιουργούσε εξάρτηση ορισμένων ανθρώπων από άλλους: την εξάρτηση των εργατών από τους κεφαλαιοκράτες. Όμως, το ιστορικό αυτό ντοκουμέντο, όταν σε μεγάλο μέρος του κόσμου κυριαρχούσε η δουλοπαροικία, είχε κοσμοϊστορική σημασία. «Στις 24 Αυγούστου 1789 γράφει ο Λένιν τρεις βδομάδες ύστερα από την κατάληψη της Bαστίλλης, ο γαλλικός λαός μέσα σε μια μέρα ξεμπέρδεψε με τα φεουδαρχικά βάρη. Με το διάταγμα της 2 Δεκέμβρη 1789, η συνέλευση κήρυξε όλο τον εθνικό πλούτο, τα εδάφη και άλλες αξίες πλούτο του έθνους. Αυτό ήταν άλλο ένα χτύπημα που καταφέρθηκε ενάντια στην τάξη των φεουδαρχών και στο σκοταδιστικό ιερατείο. Το 1791 η Συντακτική Συνέλευση κήρυξε τη Γαλλία συνταγματική μοναρχία με έντονο αστικό χαρακτήρα. Το 1792 οι κατακτήσεις της επανάστασης και η λευτεριά της πατρίδας διέτρεξαν μεγάλο κίνδυνο. O συνασπισμός των φεουδαρχικών κρατών (Aυστρία, Πρωσία) και η εσωτερική αντεπανάσταση με επικεφαλής τον έκπτωτο μονάρχη επεδίωκαν την επαναφορά των φεουδαρχικών σχέσεων και την παλινόρθωση της μοναρχίας. Μετά τη νίκη στο Bάλμυ (1792) όπου κατατροπώθηκαν τα στρατεύματα των συνασπισμένων μοναρχών, τη νύχτα της 10ης Αύγουστου του 1792, ο λαός του Παρισιού επιτέθηκε στη φωλιά της αντίδρασης, δηλαδή στο βασιλικό ανάκτορο του Tουιλερί και κατέλυσε τη μοναρχία. H εξέγερση αυτή έκλεισε την πρώτη περίοδο της επανάστασης. O Λουδοβίκος 16ος, ο καπέτος, με την οικογένειά του φυλακίστηκαν στο Tαμπλ. Στην πρώτη περίοδο, στην εξουσία βρισκόταν η μεγάλη χρηματιστική αστική τάξη σε συμμαχία με τους φιλελεύθερους και το μονάρχη. H επανάσταση πέρασε σε ανώτερο επίπεδο. Στην εξουσία ήρθε η εμποροβιομηχανική αστική τάξη, δηλαδή οι Γιρουδίνοι (ονομασία που προέρχεται από την επαρχία Γιρόνδ). H δεύτερη περίοδος της επανάστασης, που άρχισε στις 10 Aυγούστου συνεχίστηκε ως τις 31 Mάη – 2 Iούνη του 1793,\nδηλαδή ως την ημέρα της εγκαθίδρυσης της επαναστατικής δικτατορίας των γιακωβίνων. Mε το γκρέμισμα της μοναρχίας άρχισε ανελέητος αγώνας ανάμεσα στους Γιρονδίνους και στους μικροαστούς. Στο μεταξύ, στην πόλη και στο χωριό ο λαός ζητούσε την ανακήρυξη της δημοκρατίας. Έτσι στις 24 Nοέμβρη του 1792 εγκαθιδρύθηκε το νέο επαναστατικό ημερολόγιο ενώ ο μονάρχης καταδικάστηκε σε θάνατο για προδοσία προς την πατρίδα και στις 2 Γενάρη του 1793 ο Λουδοβίκος 16ος (Kαπέτος) καρατομήθηκε στη γκιλοτίνα. Αυτή ήταν απόφαση και πράξη που προκάλεσε πολλές εναντιώσεις στις γραμμές της αντίδρασης από την άλλη όμως εδραίωσε την Επανάσταση. Την περίοδο του Ιούνη – Ιούλη 1793 εγκρίθηκαν τα διατάγματα βάσει των οποίων τα κατασχεμένα εδάφη των πολιτικών μεταναστών θα δίνονταν στους φτωχούς αγρότες και στις αγροτικές κοινότητες τα εδάφη των οποίων είχαν αρπάξει οι φεουδάρχες. Ήταν η εποχή της επαναστατικής δικτατορίας των Γιακωβίνων δηλαδή «η δικτατορία των πιο κάτω στρωμάτων της φτωχολογιάς της πόλης και του χωριού» (Λένιν). Οι Γιακωβίνοι ξερίζωσαν τα κατάλοιπα του παλιού συστήματος και προσπάθησαν να πραγματοποιήσουν το «ιδανικό μιας εξισωτικής δημοκρατίας των πολιτών». H δράση τους δεν ήταν τίποτα άλλο λέει ο Mαρξ παρά «ένας πληβειακός τρόπος ξεμπερδέματος με τους εχθρούς της αστικής τάξης με την απολυταρχία και τη φεουδαρχία». Οι Γιακωβίνοι δόξασαν τη γαλλική επανάσταση. Τα μέτρα που έλαβαν, όπως η κατάργηση των φεουδαρχικών υποχρεώσεων και άλλα, ήταν πραγματική επανάσταση μέσα στην επανάσταση. O αγρότης έγινε αφέντης της γης η οποία του ανήκε. Με το νέο σύνταγμα που εγκρίθηκε τον Ιούλη του 1793 κηρύχθηκαν όλες οι αστικοδημοκρατικές ελευθερίες. Το σύνταγμα του 1791, που χώριζε τους ανθρώπους σύμφωνα με τα πλούτη τους, καταργήθηκε. Το σύνταγμα όμως του 1793, λόγω της εκτάκτου ανάγκης που δημιουργήθηκε στη χώρα, δεν εφαρμόστηκε. Στο καινούργιο σύνταγμα δηλώνονταν: «H κοινωνία χρωστάει στους απόρους πολίτες τη διατροφή τους. Είτε τους βρίσκει δουλειά είτε εξασφαλίζει τα προς το ζην σε αυτούς που είναι ανίκανοι να δουλέψουν». H επαναστατική κυβέρνηση πίστευε πως με αυτό τον τρόπο θα έλυνε το κοινωνικό πρόβλημα. Για να μπορέσουν να εφαρμοστούν όλα αυτά τα μέτρα στον κοινωνικο-οικονομικό και πολιτικό τομέα, για να σταθεροποιηθεί η επανάσταση και να διευκολυνθεί ο αγώνας ενάντια στους εχθρούς της, χρειαζόταν πάνω απ’ όλα η εγκαθίδρυση μιας ισχυρής επαναστατικής εξουσίας. Τυπικά, φορέας της επαναστατικής διακυβέρνησης ήταν η Συμβατική, η οποία όμως δεν κυβερνούσε η ίδια αλλά μέσω των οργάνων της επαναστατικής δικτατορίας δηλαδή με την «Eπιτροπή Kοινής Σωτηρίας» και τις «Λέσχες των Γιακωβίνων». Αυτές οι οργανώσεις ήταν το άγρυπνο μάτι στις διάφορες περιοχές της χώρας και εξόντωναν τους εχθρούς της επανάστασης. H κυβέρνηση των μικροαστών και πληβείων με επικεφαλής τον M. Pοβεσπιέρο (τον Αδιάφθορο) προχωρούσε για την πραγματοποίηση του δικού της προγράμματος. Τα μέτρα που πήρε η κυβέρνηση αυτή οδήγησαν την επανάσταση σε νίκη επί της φεουδαρχικής αντίδρασης. H αντεπανάσταση τιθασεύτηκε. «Το ιστορικό μεγαλείο των Γιακωβίνων γράφει ο Λένιν είναι ότι ήταν Γιακωβίνοι με το λαό, με την επαναστατική πλειοψηφία του λαού με τις επαναστατικές πρωτοπόρες τάξεις του καιρού τους». Οι Γιακωβίνοι, όμως, δεν μπόρεσαν να λύσουν το κοινωνικό πρόβλημα που παρέμεινε άλυτο, αν και διακήρυτταν μίσος ενάντια στους άτιμους και στους τύραννους, τρομοκρατία ενάντια στους άρχοντες, και στους προδότες, βοήθεια και εκτίμηση για τους δυστυχισμένους, και τους αδύνατους, υπεράσπιση των καταπιεζόμενων από τους άδικους. Αν και ο Ροβεσπιέρος όπως έλεγαν οι εχθροί του ήθελε να ξεβρακώσει τους πάντες (sans culotter) και τα πάντα, δηλαδή να τους κάνει όλους ίδιους δεν το κατάφερε. Και τούτο γιατί συνέβαινε αυτό που έλεγε ο B.I. Λένιν. «Πριν 150 και 250 χρόνια οι πρωτοπόροι ηγέτες της επανάστασης είχαν υποσχεθεί στους λαούς να λυτρώσουν την ανθρωπότητα από τα μεσαιωνικά προνόμια, από τα προνόμια που παραχωρούσε το κράτος σε τούτη ή εκείνη τη θρησκεία, από την ανισοτιμία των εθνών. Υποσχέθηκαν και δεν τα εκπλήρωσαν. Δεν μπόρεσαν να τα εκπληρώσουν γιατί τους εμπόδιζε ο «σεβασμός» προς την «ιερή ατομική ιδιοκτησία». H επανάσταση βρέθηκε σε αδιέξοδο. Στις γραμμές των Γιακωβίνων άρχισε ένας λυσσασμένος αγώνας. Στη δεξιά πτέρυγα ανήκαν οι εκπρόσωποι της αστικής διανόησης, η «αφρόκρεμα» της παλιάς εμπορικής τάξης (Δαντών, Kαμίλ Δεμουλέν). Στο κέντρο ανήκε η ομάδα του Pοβεσπιέρου, του Σαιν Zυστ και του Kουτόν, που ήταν εκπρόσωποι των μικροαστών της πόλης και του χωριού. Αριστερά απ’ αυτούς στέκονταν οι ιδιαίτερα δημοφιλείς οπαδοί του δολοφονημένου Mαρά (Eμπέρ και Σωμέτ). Αυτοί αντιπροσώπευαν τα κατεστραμμένα στρώματα των μικροαστών. Στην πιο αριστερή πτέρυγα δρούσαν «οι μανιακοί» που εκπροσωπούν τους εξαθλιωμένους εργαζόμενους (Zακ Pον, Bαρλέ και Πεκλέρκ). Την άνοιξη του 1794 η πάλη οξύνθηκε. Mερικούς μήνες αργότερα εξολοθρεύτηκε και ο Ροβεσπιέρος. Ακολούθησε τους αντιπάλους του στη γκιλοτίνα. Με την εκτέλεση του Pοβεσπιέρου στις 9 Θερμιδόρ (27 Ιούλη) 1794 τέλειωσε η ιστορία της επανάστασης στη Γαλλία και αρχίζει η ιστορία της αντεπανάστασης. Ήταν ο θρίαμβος της καπιταλιστικής τάξης πάνω στους μικροαστούς. Τι ήταν αυτό που οδήγησε στην πτώση της επαναστατικής δικτατορίας των μικροαστών; Όταν αναφερόμαστε στα γεγονότα της 9 Θερμιδόρ δεν πρέπει να ξεχνάμε πως στα χρόνια της επανάστασης έγινε στη Γαλλία μια κοινωνικοοικονομική αλλαγή. H επανάσταση άρχισε τον Iούλη του 1789, ο Pοβεσπιέρος εκτελέστηκε τον Iούλη του 1794. H ύπαιθρος αυτή την εποχή περνούσε μια περίοδο ριζικής αλλαγής, γιατί η αγροτιά μεταβλήθηκε σε μια τάξη ελεύθερων ιδιοκτητών γης. Οι ευγενείς φεουδάρχες εξαφανίστηκαν ενώ νέοι αστοί γαιοκτήμονες εμφανίστηκαν στο προσκήνιο. Στην πόλη, τα καινούργια στρώματα της αστικής τάξης δυνάμωναν. Ένα μέρος από τους μικροαστούς πλούτισε κερδοσκοπώντας με την εθνική περιουσία και από τις προμήθειες στο στρατό. Αφότου ο αγρότης απόκτησε γη και απαλλάχτηκε από το φεουδάρχη δεν ήθελε πια τη συνέχιση της επανάστασης. H εργατική τάξη των πόλεων που η θέση της συνεχώς χειροτέρευε δεν ήταν ικανή να δημιουργήσει μια δική της ταξική οργάνωση. Μόνο ένα μέρος μικροαστών ήθελε να συνεχιστεί η επανάσταση. Οι ιστορικοί της αστικής τάξης βλέπουν στο γιακωβινισμό (γράφει ο Λένιν) την πτώση. Οι ιστορικοί του προλεταριάτου βλέπουν στο γιακωβινισμό μια από τις υψηλότερες ανόδους της καταπιεζόμενης τάξης στον αγώνα για την απελευθέρωση. Οι Γιακωβίνοι έδωσαν στη Γαλλία τα καλύτερα πρότυπα δημοκρατικής επανάστασης και αντίστασης στο συνασπισμό των μοναρχών κατά της δημοκρατίας. Δεν ήταν γραφτό να νικήσουν ολοκληρωτικά οι Γιακωβίνοι, κυρίως επειδή η Γαλλία του 18ου αιώνα ήταν περικυκλωμένη στην ηπειρωτική Ευρώπη από πάρα πολύ καθυστερημένες χώρες και επειδή στην ίδια τη Γαλλία δεν υπήρχαν υλικές βάσεις για το σοσιαλισμό. Δεν υπήρχαν τράπεζες, συνδικάτα καπιταλιστών μηχανική βιομηχανία σιδηρόδρομοι. H σημασία της γαλλικής κοινωνικής επανάστασης ήταν κοσμοϊστορική. «Αυτή δεν ήταν γαλλική επανάσταση, ήταν επανάσταση Ευρωπαϊκού τύπου», έγραφε ο Mαρξ. Δεν ήταν η νίκη μιας ορισμένης τάξης της κοινωνίας ενάντια στο παλιό πολιτικό καθεστώς. Ήταν η διακήρυξη του πολιτικού καθεστώτος για την ευρωπαϊκή κοινωνία. Σ’ αυτή νίκησε η αστική τάξη. H νίκη της όμως ήταν τότε η νίκη ενός καινούργιου καθεστώτος, ήταν η νίκη της αστικής ιδιοκτησίας πάνω στη φεουδαρχική, του έθνους πάνω στον επαρχιωτισμό, του συναγωνισμού πάνω στη συντεχνία, της κληρονομικής μοιρασιάς, πάνω στο δικαίωμα του πρωτότοκου να κληρονομεί το κτήμα, της κυριαρχίας του ιδιοκτήτη πάνω στη γη αντί της κυριαρχίας της γης πάνω στον ιδιοκτήτη, της οικογένειας πάνω στο οικογενειακό όνομα, της βιομηχανίας πάνω στην ηρωική τεμπελιά, του αστικού δικαίου πάνω στα μεσαιωνικά προνόμια» (Mαρξ). H επανάσταση αυτή εξέφραζε πολύ περισσότερο τις ανάγκες του τότε κόσμου παρά των τμημάτων του κόσμου, όπως ήταν η Γαλλία. Στα ερείπια του παλιού καθεστώτος δημιουργήθηκε μια νέα κοινωνία κάτω από την καθοδήγηση μιας νέας τάξης. Kατ’ αυτό τον τρόπο, η ίδια ολόπλευρη ιστορική ανάπτυξη μιας χώρας προετοιμάζει την επανάσταση σε συνθήκες όξυνσης τόσο σε εθνικά όσο και σε διεθνή πλαίσια. Τέτοια ήταν η γαλλική επανάσταση των ετών 1789 – 1794. Πολλές άλλες επαναστάσεις ξέσπασαν στην\nΕυρώπη πριν τη γαλλική οι οποίες διέφεραν απ’ αυτή τόσο στο περιεχόμενο όσο και στη μορφή. Έτσι, το 1648 η αστική τάξη της Αγγλίας είχε συμμαχήσει με τους συγχρονισμένους ευγενείς ενάντια στη μοναρχία, στους φεουδάρχες ευγενείς και ενάντια στην κυρίαρχη εκκλησία. Το 1789 η γαλλική αστική τάξη είχε συμμαχήσει με το λαό ενάντια στη μοναρχία, τους ευγενείς και την κυρίαρχη εκκλησία.\n«H επανάσταση του 1789 είχε σαν πρότυπο τουλάχιστον στην Ευρώπη μόνο την επανάσταση του 1648. H επανάσταση του 1648 μόνο την εξέγερση των Kάτω Xωρών ενάντια στην Ισπανία. Και οι δυο επαναστάσεις βρίσκονταν όχι μόνο χρονικά μα και στο περιεχόμενο, κατά ένα αιώνα, πιο μπροστά από τα πρότυπά τους» (Kομ/κο Mανιφέστο). Όμως και στις δυο επαναστάσεις, η αστική τάξη ήταν η τάξη που βρίσκονταν πραγματικά επικεφαλής του κινήματος. Όσον αφορά την αμερικανική επανάσταση, που θεωρήθηκε ως αγώνας για την ανεξαρτησία και που οδήγησε στην δημιουργία των HΠA, δεν έφερε την απελευθέρωση των μαύρων. Οι ιδιαίτερες αυτές πράξεις, όπως ήταν η δημοκρατία του Kρόμβελ το 1648, η δήλωση της ανεξαρτησίας του Tζέφερσον και του Φραγκλίνου, επέδρασαν σε κάποιο βαθμό όχι όμως καθοριστικά στη Γαλλία στην περίοδο πριν την επανάσταση. Επομένως και οι επαναστάσεις αυτές είχαν σαν κύριο στόχο την ανατροπή της απολυταρχίας και της φεουδαρχίας την ανεξαρτησία της χώρας από τους ξένους κατακτητές. Επίσης, άλλη μια διαφορά της γαλλικής επανάστασης απ’ αυτές συνιστάται στο εξής: H γαλλική επανάσταση οδήγησε μέχρι τέλους την πάλη ενάντια στη φεουδαρχία ανατρέποντας όλη την φεουδαρχική τάξη και την ιδιοκτησία της. Επικεφαλής αυτής της επανάστασης ήταν η αστική τάξη. Μάλιστα στην περίοδο της επαναστατικής δικτατορίας των γιακωβίνων ήταν η μικροαστική και η μεσοαστική τάξη. Αυτή δεν μοίρασε την εξουσία με την αριστοκρατία. Με τη διακήρυξη των δικαιωμάτων του ανθρώπου καθιέρωσε τα δημοκρατικά δικαιώματα για όλους, ανεξάρτητα από θρησκεία, τάξη, φυλή, εθνικότητα. H επανάσταση ξεσήκωσε όλη τη χώρα για την πατρίδα. Κατατροπώθηκαν οι φεουδάρχες μέσα στη χώρα. Εξολοθρεύτηκε η μοναρχία κυνηγήθηκαν οι ξενικοί στρατοί έξω από τη χώρα. Πού οφείλεται αυτό το φαινόμενο; «Είναι γεγονός λέει ο Λένιν ότι στη Γαλλία του 18ου αιώνα είχε δημιουργηθεί στην αρχή η οικονομική βάση ενός νέου ανώτερου τρόπου παραγωγής και σαν αποτέλεσμα πια, σαν εποικοδόμημα, εμφανίστηκε ένας νέος ισχυρός επαναστατικός στρατός. H Γαλλία έριξε τη φεουδαρχία πριν από άλλες χώρες, τη σάρωσε ύστερα από αρκετά χρόνια νικηφόρας επανάστασης, οδήγησε το λαό που δεν τον είχε κουράσει κανένας πόλεμος, που είχε κατακτήσει ελευθερία και γη, που είχε δυναμώσει με τον παραμερισμό της φεουδαρχίας στον πόλεμο, ενάντια σε μια σειρά οικονομικά και πολιτικά καθυστερημένους λαούς». (απ. Λένιν τ. 33 σελ. 345 – 6). Επίσης γράφει: «Στα τέλη του 18ου αιώνα στη Γαλλία όπου δινόταν η αποφασιστική μάχη ενάντια σε κάθε μεσαιωνική σαβούρα, ενάντια στη δουλοπαροικία, φιλοσοφία εχθρική προς τις δεισιδαιμονίες και την ψευτοευλαβία ήταν ο υλισμός». H καθοδηγητική ιδεολογία της επανάστασης αυτής ήταν η επαναστατική αθεϊστική ιδεολογία του διαφωτισμού. Ποια ήταν όμως η ιδεολογία του αστού του 18ου αιώνα; O αστός του 18ου αιώνα διακήρυττε το κράτος της λογικής\nενάντια στη κυριαρχία της εκκλησίας και της πρόληψης. Ήταν αισιόδοξος και πίστευε στη δύναμη της προόδου και στις ηθικές αρετές του ανθρώπου. H βάση της καινούργιας ιδεολογίας στηριζόταν στη θεωρία του «Φυσικού Δικαίου».\nΜε τον όρο φυσικό δίκαιο ο αστός εννοούσε το δίκαιο μιας προηγούμενης από τη φεουδαρχία εποχής όπου ο άνθρωπος δεν είχε γνωρίσει ακόμα το νόμο της βίας. Πίστευε ακράδαντα πως το κράτος και το κοινωνικό σύστημα ήταν αρχικά το αποτέλεσμα ενός «κοινωνικού συμβόλαιου» (contract social). Αφού λοιπόν το κοινωνικό status δεν ανταποκρίνεται στις απαιτήσεις των πολιτών, οι καταπιεζόμενοι τότε έχουν κάθε δικαίωμα να ξεσηκωθούν ενάντιά του. Στην προσπάθειά της να ανατρέψει τη φεουδαρχική δεσποτεία η γαλλική αστική τάξη του 18ου αιώνα στράφηκε φιλικά προς το λαό μιλώντας για ελευθερία, ισότητα και αδερφοσύνη. Αλλά ο αστός ήταν πάνω απ’ όλα ιδιοκτήτης. Εκεί βασιζόταν όλη η κοσμοθεωρία του. Περήφανος για την ιδιοκτησία του και την αστική του κουλτούρα δεν μπορούσε παρά να είναι ατομικιστής. Παρόλα τα φιλικά του αισθήματα προς το λαό, τραβούσε μια διαχωριστική γραμμή ανάμεσα σ’ αυτό τον ίδιο και τη μάζα του λαού. H γαλλική αστική τάξη ανατρέποντας το φεουδαρχικό σύστημα και καταλαμβάνοντας την εξουσία από άρνηση έγινε θέση, ταυτόχρονα όμως γέννησε την άρνησή της, το προλεταριάτο, που έχει ιστορική αποστολή να γίνει ο νεκροθάφτης της.\n« «ΣΤΟ ΜΕΤΑΓΩΓΩΝ» (μια αληθινή ιστορία για κάποιους «Γιάννηδες Αγιάννηδες»)\nΤο χριστιανικό Βυζάντιο κατά των Ελλήνων »


ΓορΓά παρεστιΓμένα: Με φόντο τις Πρέσπες\nΕίναι ιδιαίτερα σύνθετος -- και όχι πλήρως κατανοητός -- ο μηχανισμός με τον οποίο ο άνθρωπος προσλαμβάνει, αναλύει και κατανοεί το περιβάλλον του και τα γεγονότα, τα ερεθίσματα, τις πληροφορίες που δέχεται από αυτό. Ας σημειώσω υπό μορφήν παρέκβασης ότι διαβάζω αυτόν τον καιρό ένα σύγχρονο αναλυτικό σύγγραμμα για το νευρικό σύστημα. Οι λεπτομέρειες είναι εντυπωσιακές, οι επιμέρους μηχανισμοί και τα νευρωνικά ‘κυκλώματα’ σε αφήνουν άναυδο. Θαυμάζεις όσα βλέπεις (‘ὡς ἐμεγαλύνθη τὰ ἔργα σου, Κύριε...’), αλλά ταυτόχρονα συνειδητοποιείς πόσο μακριά βρίσκεσαι από την πλήρη κατανόηση (‘ἕν οἶδα, ὅτι οὐδέν οἶδα’). Η προσπάθεια διείσδυσης στο μυστήριο της νόησης/συνείδησης ακόμη και με τα πιο σύγχρονα ερευνητικά εργαλεία και μέσα μοιάζει με απόπειρα ανάλυσης π.χ. του φωτός με χρήση κομπρεσέρ. Αφήνοντας στην άκρη το ακατάληπτο νευροανατομικό υπόβαθρο, περιορίζομαι σε μια χονδροειδή ανάλυση.\nΘα λέγαμε λοιπόν ότι κάθε άνθρωπος έχει δυο ‘επεξεργαστές’, τη λογική και το συναίσθημα. Και οι δυο συμμετέχουν στην αξιολόγηση όλων των θεμάτων και τη λήψη αποφάσεων ή τη διαμόρφωση θέσεων: Μου αρέσει ή δεν μου αρέσει αυτό; Να κάνω ή να μην κάνω κάτι; Η συμμετοχή τους δεν είναι πάντα ισοβαρής, αλλά εξαρτάται από ποικίλους παράγοντες και κριτήρια, συνειδητά και υποσυνείδητα και ασυνείδητα πολλές φορές. Αυτά με τη σειρά τους έχουν διαμορφωθεί με βάση την όλη παιδεία και εμπειρία ζωής που έχει αποκτήσει ο κάθε συγκεκριμένος άνθρωπος, το περιβάλλον, τον τόπο και τον χρόνο και πάει λέγοντας. Υπάρχει κι ένας τρίτος ’επεξεργαστής’, η ηθική συνείδηση, η οποία μπορεί να μορφοποιεί ποιοτικά και τη λογική και το συναίσθημα. Και αυτή με τη σειρά της έχει διαμορφωθεί με τον χρόνο και την παιδεία: είναι αυτό που ο Απόστολος Παύλος ονομάζει ‘αἰσθητήρια γεγυμνασμένα πρὸς διάκρισιν καλοῦ τε καὶ κακοῦ‘ [Εβρ. 5:14].\nΈτσι, μια απόφαση μπορεί να είναι αποκλειστικά προϊόν λογικής: μου χρειάζεται π.χ. μελάνι για τον εκτυπωτή, πηγαίνω και το αγοράζω, χωρίς η απόφαση και η ενέργειά μου αυτή να έχει συναισθηματική ή ηθική απόχρωση. Μια παρόμοια απόφαση σε άλλο επίπεδο μπορεί να είναι τελείως διαφορετική: βλέπω έναν καινούργιο εκτυπωτή, μου αρέσει η ποιότητά του, σκέφτομαι να τον αγοράσω αλλά διστάζω, διότι ο παλιός μια χαρά δουλεύει και η δαπάνη θα είναι περιττή και δεν θέλω να κάνω σπατάλες όταν άλλοι δεν έχουν να φάνε και διότι οι κριτικές που διάβασα δεν είναι τόσο καλές, αλλά από την άλλη μου αρέσει τόσο πολύ που κάποια στιγμή βάζω όλη τη λογική ανάλυση και τις ηθικές αναστολές στο περιθώριο και κάνω την αγορά, ικανοποιώντας αποκλειστικά τη συναισθηματική επιθυμία μου. Το παράδειγμα είναι απλοϊκό, αλλά μας δίνει μια ιδέα για το πόσο πιο σύνθετα γίνονται τα πράγματα όταν σκεφτόμαστε μια ριζική αλλαγή στη ζωή μας, π.χ. να παντρευτούμε, να μεταναστεύσουμε, να υποβληθούμε σε μια δύσκολη επέμβαση, να αλλάξουμε επάγγελμα, να ανοίξουμε μια επιχείρηση.\nΓιατί όλη αυτή η ανάλυση; Σπεύδω να ξεκαθαρίσω ότι δεν έχω καμία από τις παραπάνω προθέσεις. Ωστόσο βλέπω τη χώρα μας να βρίσκεται μπροστά σε μια μεγάλη και κρίσιμη απόφαση και αναρωτιέμαι με ποια κριτήρια λειτουργεί ο καθένας μας μεμονωμένα, αλλά και όλοι μαζί ως σύνολο. Η ψυχρή λογική θα έλεγε ότι δεν μπορεί να βρισκόμαστε σε διαρκή εκκρεμότητα με το κράτος των Σκοπίων και ότι από κάπου πρέπει να ξεκινήσουμε για να φτάσουμε σε μια λύση. Η όποια λύση όμως δεν μπορεί να είναι απλώς προϊόν λογικής διεργασίας, αλλά πρέπει αναγκαστικά να λαμβάνει υπόψη τη συναισθηματική φόρτιση που περιβάλλει έννοιες όπως όνομα, έθνος, γλώσσα. Αυτή διαφέρει από άνθρωπο σε άνθρωπο, και έχει διαμορφωθεί από τους διάφορους παράγοντες που θίξαμε παραπάνω: κάποιος μπορεί να ακούει εντελώς αδιάφορα τους όρους ‘Ελλάδα’ ή ‘Μακεδονία’, ενώ ένας άλλος είναι έτοιμος να σκοτώσει ή να πεθάνει γι’ αυτούς. Κι αν το προσωπικό μας όνομα είναι πολύτιμο στοιχείο ταυτότητος που δεν το αλλάζουμε καθόλου εύκολα, πόσο πιο πολύτιμο είναι ένα συλλογικό όνομα με τεράστιο ιστορικό βάρος;\nΦυσικά θα αντιτείνει κάποιος ότι όλα αυτά ισχύουν όχι μόνο για μας αλλά και για τους βόρειους γείτονές μας. Κι αυτοί έχουν, για δικούς τους λόγους, ανάλογη προσκόλληση και ταύτιση με το όνομα (την οποία εμείς μπορεί να θεωρούμε εσφαλμένη). Αυτός είναι κι ένας βασικός λόγος για τον οποίο η οποιαδήποτε συνεννόηση για λύση στο ζήτημα δεν μπορεί να είναι απλώς αποτέλεσμα των προθέσεων δυο ανθρώπων, έστω πρωθυπουργών, και δυο υπογραφών με φόντο τη γραφική λίμνη της Πρέσπας (γιατί το σκηνικό αυτό μου θυμίζει έντονα Καστελόριζο;). Οι λαϊκές αντιδράσεις ένθεν κακείθεν των συνόρων είναι ήδη δεδομένες, και μπορεί κανείς άνετα να προεξοφλήσει την αποτυχία του σχεδίου αν αυτό προχωρήσει όπως σχεδιάζεται. Η προεργασία και η διαπραγμάτευση μιας δίκαιας λύσης θα πρέπει να είναι μακρά, με πολλά πρόσωπα (υπεράνω κομμάτων) και με επιστημονικά, πολιτικά και κοινωνικά τεκμήρια, και να συνοδεύεται από ανάλογη καλλιέργεια της κοινής γνώμης για να ωριμάσει κάποια στιγμή με σωστό τρόπο.\nΑφήνοντας κατά μέρος τις λεπτομέρειες, ας σημειώσω μια τελευταία παρατήρηση. Μου κάνει εντύπωση ο γενικός ενθουσιασμός με τον οποίο οι ξένοι σχολίασαν την επικείμενη ‘συμφωνία’. Πήγε ο νους μου στο ευαγγελικό ρητό: «οὐαὶ ὅταν καλῶς ὑμᾶς εἴπωσι πάντες οἱ ἄνθρωποι». Κάτι δεν πάει καλά όταν μας επαινούν όλοι (θυμηθείτε όσα γράφαμε προ ημερών για τα συμφέροντα). Κάποιοι μεμονωμένοι σχολιαστές θυμήθηκαν το σχέδιο Ανάν για την Κύπρο: και τότε υπήρχε παγκόσμια επιδοκιμασία και παρότρυνση προς τους Κυπρίους να το αποδεχθούν. Ευτυχώς υπήρξε το ΟΧΙ του μακαρίτη Τάσου Παπαδόπουλου. Κάθε ομοιότητα με τις σημερινές συνθήκες είναι εντελώς τυχαία.\nΟι φωτογραφίες από παλιότερη επίσκεψη στις Πρέσπες.\nΗ βασιλική του Αγίου Αχιλλείου στο νησάκι της Μικρής Πρέσπας.


Ένα κείμενο που μου έμαθε πολλά... από το blog "Το θολό τοπίο... με ξεκάθαρη ματιά!" (αναδημοσιεύεται με άδεια της συγγραφέως).\nΑναρτήθηκε από Τριανταφυλλένια στις 2:13 π.μ. 6 σχόλια:\nΕτικέτες νέα μητέρα, ποίηση, ψυχωφελή\nΠώς να αποθηκεύσετε τα καπάκια των κατσαρολικών χωρίς να πιάνουν χώρο!\nΑναρτήθηκε από Τριανταφυλλένια στις 6:41 μ.μ. 2 σχόλια:\nΠώς να αποθηκεύσετε τα καπάκια των κατσαρολικών χω...


Δ.Ο.Θ.: Μήνυμα Προέδρου Δ.Ο.Θ. για την ανάληψη των νέων καθηκόντων.\nΜήνυμα Προέδρου Δ.Ο.Θ. για την ανάληψη των νέων καθηκόντων.\nΕίναι μεγάλη χαρά και τιμή για εμένα που στην πρώτη μου θητεία ως Δημοτικός Σύμβουλος μου ανατίθεται η θέση του Προέδρου ΔΣ στον Δημοτικό Οργανισμό του Δήμου Θηβαίων (ΝΠΔΔ Δ.Ο.Θ.).\nΟ Δημοτικός μας Οργανισμός περιλαμβάνει μεταξύ άλλων:\n- Τμήμα Πολιτιστικών-Αθλητικών δραστηριοτήτων και Περιβάλλοντος\n- Τμήμα Παιδικής Φροντίδας και Παιδείας (Παιδικοί Σταθμοί Θηβών & Βαγίων)\n- Τμήμα Προστασίας Τρίτης Ηλικίας (ΚΑΠΗ Θηβών και Βαγίων)\nΛόγω του μεγάλου εύρους αλλά και του είδους των τομέων ευθύνης, είναι προφανής ο ιδιαίτερα σημαντικός ρόλος και η έντονη παρουσία του Νομικού Προσώπου στην καθημερινή ζωή των δημοτών. Στόχος αλλά και στοίχημά μου είναι η αναβάθμιση και η διεύρυνση των κοινωνικών υπηρεσιών που προσφέρει ο Δ.Ο.Θ. (ΚΑΠΗ και Παιδικοί Σταθμοί), η βελτίωση των αθλητικών εγκαταστάσεων και η ορθή χρήση τους, η ενίσχυση των αθλητικών δράσεων, η ανάληψη πρωτοβουλιών για την τόνωση της περιβαλλοντικής συνείδησης και φυσικά η διαμόρφωση μιας ανανεωμένης πολιτιστικής ταυτότητας της περιοχής.\nΘα ήθελα να ευχαριστήσω θερμά τον Δήμαρχο μας κ. Αναστασίου που μου έκανε τη μεγάλη τιμή να με προτείνει αλλά και το Δημοτικό Συμβούλιο που με ψήφισε στη θέση αυτή. Ευχαριστώ επίσης τον απερχόμενο Πρόεδρο κ. Παπαδημητρίου και το απερχόμενο ΔΣ για το έως τώρα σημαντικό έργο τους. Δηλώνω πως τόσο εγώ προσωπικά όσο και ολόκληρο το νέο ΔΣ του Δ.Ο.Θ. θα είμαστε ανοιχτοί σε οποιαδήποτε πρόταση και σε κάθε συνεργασία με όλους τους δημοτικούς συμβούλους, τις Τοπικές Κοινότητες, τους Συλλόγους, τις αρμόδιες Υπηρεσίες και φυσικά τους δημότες για την αναβάθμιση του Δήμου μας και της καθημερινής μας ζωής.\nΑναρτήθηκε από Δημοτικός Οργανισμός Θήβας στις 1:25 μ.μ.


Κ. Πουλάκης: Φραγμό σε ιδιώτες και εργολάβους βάζει η τροπολογία που ψηφίστηκε (ΒΙΝΤΕΟ) - avanti popolo\nHome / featured / Κ. Πουλάκης: Φραγμό σε ιδιώτες και εργολάβους βάζει η τροπολογία που ψηφίστηκε (ΒΙΝΤΕΟ)\nΚ. Πουλάκης: Φραγμό σε ιδιώτες και εργολάβους βάζει η τροπολογία που ψηφίστηκε (ΒΙΝΤΕΟ)\navanti popolo Ιουνίου 28, 2017 featured\nΜε το νομοσχέδιο λύνονται ουσιαστικά προβλήματα στην καθαριότητα τόνισε ο γενικός γραμματέας του υπουργείου Εσωτερικών, Κώστας Πουλάκης στην ΕΡΤ.\nΌπως εξήγησε με τη χθεσινή τροπολογία λύνονται χρόνια προβλήματα και των εργαζομένων στην καθαριότητα και απεμπλέκει το πρόβλημα από την αποκομιδή των σκουπιδιών. Μέσω του διαγωνισμού πάμε σε μόνιμο προσωπικό στον τομέα της καθαριότητας ενώ προβλέπεται και μοριοδότηση για τους συμβασιούχους.\n2.500 είναι οι οργανικές θέσεις που έστειλαν οι Δήμοι ως αιτήματα\nΟ κ. Πουλάκης αναλυτικά διευκρίνισε ότι οι θέσεις αυτή τη στιγμή με βάση τα στοιχεία του υπουργείου Εσωτερικών είναι 6.200 περίπου. Οι 2.500 που έχει υπογράψει ο κ. Σκουρλέτης για να πάνε στο διαγωνισμό είναι ο αριθμός που οι ίδιοι οι Δήμοι έστειλαν ως αιτήματα στο υπουργείο Εσωτερικών. Παρόλο που τα νούμερα μπορεί να είναι μικρότερα ζητήσαμε να γίνει επικαιροποίηση των στοιχείων μέσα σε ένα μήνα, για τις οργανικές θέσεις που χρειάζονται στο Δήμο.\nΚόμματα όπως η Ν.Δ. ευνοούν να μπουν ιδιωτικά συμφέροντα και εργολάβοι με συνθήκες και μισθούς τρισχειρότερο από ότι ισχύει. Η κυβέρνηση νομοθέτησε με τέτοιο τρόπο δείχνοντας την αντίθεσή της στους ιδιώτες παρέχοντας παράλληλα και το νομοθετικό πλαίσιο για να μην επιλέξει αυτό το δρόμο ο δήμαρχος.


Από πού προήλθε το όνομα της πλατείας Άρεως!\nΕίναι η "καλοκαιρινή" πλατεία της πόλης, με τα ωραία πάρκα της, το Ηρώον των Προκρίτων, τον ανδριάντα του Θεόδωρου Κολοτρώνη και το Ηρώον της Χωροφυλακής.\nΣε παλαιότερη ανάρτηση είχαμε αναφερθεί στους "δώδεκα θεούς του Ολύμπου", οι οποίοι βρίσκονται στους "Δρόμους της Τρίπολης". Αυτή τη φορά θα μιλήσουμε για τον θεό Άρη τον οποίο τιμήσαμε στην Τρίπολη δίνοντας το όνομα του στην μεγαλύτερή πλατεία της πόλης, την πλατεία Άρεως.\nΚατά την εποχή της Τουρκοκρατίας, υπήρχαν στην πλατεία Άρεως, κτίρια στρατωνισμού Τούρκων και Παλάτια (Σεράγι) του Πασά. Ένα από τα κτίρια στρατωνισμού ήταν εκεί που βρίσκεται τώρα το 9ο Δημοτικό.\nΤο όνομα της πλατείας προήλθε από το όνομα του θεού Άρη, εξού και το "Άρεως".\nΚαι λίγα λόγια για τον θεό Άρη:\nΟ Άρης ανήκε στη δεύτερη γενιά των Ολύμπιων. Ήταν νόμιμος γιος του Δία και της Ήρας. Η αγάπη του να προκαλεί πολέμους και καβγάδες τον έκανε αντιπαθητικό όχι μόνο στους άλλους θεούς μα και στον πατέρα του τον Δία, που δεν έχανε ευκαιρία να τον προσβάλλει και να τον αποκαλεί "αγύριστο κεφάλι".\nΤη μεγαλύτερη διαμάχη είχε ο Άρης με την Αθηνά, που ήταν κι αυτή πολεμική θεά. Όμως η Παλλάδα ήταν παράλληλα και θεά της σοφίας, συνδύαζε δηλαδή τη δύναμη με την εξυπνάδα. Γι' αυτό τις περισσότερες φορές νικούσε και ντρόπιαζε τον πολεμοχαρή θεό. Οι πιο σημαντικές συγκρούσεις ανάμεσά τους έγιναν κατά τη διάρκεια του Τρωικού πολέμου.\nΌπως μας πληροφορεί ο Όμηρος, ο καβγατζής θεός είχε υποσχεθεί στη μητέρα του Ήρα και στην Αθηνά να βοηθήσει τους Έλληνες. Όμως, ξελογιασμένος από την ομορφιά της Αφροδίτης, πέρασε σε μια κρίσιμη στιγμή στην αντίπαλη παράταξη.


Η απόρριψη έφεσης με την αιτιολογία ότι κατατέθηκε στο Δικαστήριο χειρόγραφο αντίγραφο του πρωτοτύπου, παραβίασε το δικαίωμα πρόσβασης σε Δικαστήριο. - ECHRCaseLaw\nΟκτώβριος 15, 2018 11:09 πμ\nParol κατά Πολωνίας 11.10.2018 (αρ. προσφ. 65379/13)\nΑπόρριψη έφεσης και δικαίωμα πρόσβασης σε δικαστήριο. Απαράδεκτη η έφεση του προσφεύγοντος με το σκεπτικό ότι το αντίγραφο της έφεσής που υποβλήθηκε στο αρμόδιο δικαστήριο δεν ήταν πανομοιότυπο με το πρωτότυπο. Το Δικαστήριο έκρινε ότι η προσφεύγουσα επέδειξε την απαιτούμενη επιμέλεια ενός διαδίκου σε μια πολιτική δίκη, ενώ αντίθετα τα εθνικά δικαστήρια παρεμπόδισαν την πρόσβασή της σε δευτεροβάθμιο δικαστήριο. Παραβίαση του δικαιώματός σε δίκαιη δίκη.\nΟ προσφεύγων, Albert Parol, είναι Πολωνός υπήκοος, ο οποίος γεννήθηκε το 1978 και σήμερα κρατείται στις φυλακές στη Βαρσοβία.\nΗ υπόθεση αφορά την εφαρμογή από τα εθνικά δικαστήρια των διαδικαστικών διατάξεων της εθνικής νομοθεσίας περί υποβολής εφέσεων. Τον Ιούλιο του 2011, ο κ. Parol υπέβαλε αγωγή ενώπιον του περιφερειακού δικαστηρίου της Βαρσοβίας-Πράγας («Περιφερειακό Δικαστήριο») κατά τεσσάρων φυλακών, ζητώντας αποζημίωση λόγω των συνθηκών κράτησής του.\nΤον Ιούνιο του 2012, το Περιφερειακό Δικαστήριο απέρριψε την αγωγή του ως παραγραφείσα. Τον Νοέμβριο του 2012 ο προσφεύγων άσκησε έφεση κατά της αποφάσεως αυτής. Σε επιστολή του στις 20 Νοεμβρίου 2012, το Περιφερειακό Δικαστήριο ζήτησε από τον κ. Parol να διορθώσει ορισμένα τυπικά λάθη στην έφεσή του. Του ζήτησε ειδικότερα να προσκομίσει αντίγραφο της έφεσής του και του υπομνήματός του διορθώνοντας τα τυπικά λάθη.\nΈχοντας ως στόχο τη συμμόρφωση ζήτησε από το Περιφερειακό Δικαστήριο να του αποστείλει αντίγραφο της έφεσής του με δικά του έξοδα. Δεν έγινε καμία ενέργεια. Τον Δεκέμβριο του 2012 ο κ. Parol υπέβαλε ένα χειρόγραφο αντίγραφο της έφεσής του ενώπιον του Περιφερειακού Δικαστηρίου, μαζί με τα άλλα έγγραφα που του ζητήθηκαν. Στα τέλη Δεκεμβρίου 2012, το Περιφερειακό Δικαστήριο κήρυξε απαράδεκτη την έφεση του προσφεύγοντος με το σκεπτικό ότι το αντίγραφο της έφεσής που υποβλήθηκε δεν ήταν πανομοιότυπο με το πρωτότυπο. Τον Ιούλιο του 2013, το Εφετείο της Βαρσοβίας απέρριψε την έφεση του προσφεύγοντος κατά της απόφασης του Δεκεμβρίου του 2012, επισημαίνοντας ότι οι εφέσεις έπρεπε να υποβάλλονται εις διπλούν, ώστε να μπορούν να επιδοθούν στον εναγόμενο. Τον Οκτώβριο του 2013 το Εφετείο έκρινε απαράδεκτο το ένδικο μέσο του προσφεύγοντος κατά της απόφασης του Ιουλίου 2013, με την αιτιολογία ότι η εν λόγω απόφαση δεν υποβαλλόταν σε ένδικο μέσο.\nΒασιζόμενος στο άρθρο 6 παρ. 1 (δικαίωμα πρόσβασης σε δικαστήριο), ο προσφεύγων καταγγέλλει παραβίαση του δικαιώματός του πρόσβασης σε δικαστήριο λόγω της απόρριψης της έφεσής του κατά της απόφασης του Περιφερειακού Δικαστηρίου του Ιουνίου 2012 ως απαράδεκτη, καθώς θεωρεί ότι είναι αδικαιολόγητα περιοριστική η εφαρμογή από τα εθνικά δικαστήρια των σχετικών διαδικαστικών διατάξεων.\nΛαμβάνοντας υπόψη τις ιδιαίτερες περιστάσεις της υπόθεσης, συμπεριλαμβανομένης της φυλάκισης του προσφεύγοντος κατά το συγκεκριμένο χρονικό διάστημα, το γεγονός ότι ενήργησε μόνος του και λαμβανομένης υπόψη και της παράλειψης του πρωτοβάθμιου δικαστηρίου να σεβαστεί την υποχρέωση ενημέρωσης, τίθεται το ερώτημα αν ο τρόπος με τον οποίο οι δικονομικοί κανόνες εφαρμόστηκαν από το περιφερειακό δικαστήριο στέρησαν τον προσφεύγοντα από τη δυνατότητα ασκήσεως έφεσης.\nΤο Δικαστήριο παρατηρεί ότι, ως πρόσωπο που στερείται της ελευθερίας του και δεν επικουρείται από δικηγόρο κατόπιν της άρνησης του περιφερειακού δικαστηρίου (βλ. Σκέψη 7 ανωτέρω), ο προσφεύγων υποβάλλοντας τα διαδικαστικά έγγραφα, μπορούσε να βασιστεί κυρίως στις πληροφορίες που παρέχονται από τα εθνικά δικαστήρια σχετικά με τους διαδικαστικούς κανόνες που πρέπει να ακολουθούνται. Συναφώς, το Δικαστήριο επισημαίνει ότι από τα έγγραφα της δικογραφίας δεν προκύπτει ότι, μετά την έκδοση της πρωτόδικης αποφάσεως, ο προσφεύγων ενημερώθηκε, όπως θα έπρεπε, βάσει της σχετικής νομοθεσίας, ότι έπρεπε να υποβάλει την έφεσή του εις διπλούν.\nΤο Δικαστήριο δεν συμμερίζεται την άποψη της Κυβέρνησης ότι ο προσφεύγων γνώριζε την υποχρέωση υποβολής έφεσης με αντίγραφο. Επισημαίνει στο πλαίσιο αυτό ότι ο προσφεύγων άσκησε αγωγή αποζημιώσεως εναντίον τεσσάρων σωφρονιστικών ιδρυμάτων, πράγμα που συνεπάγεται ότι, αν γνώριζε την υποχρέωση καταθέσεως υπομνήματος αντιγράφων για κάθε εναγόμενο, στην περίπτωση αυτή θα είχε καταθέσει τέσσερα αντίγραφα. Δεν βλέπει κανένα λόγο να επιβάλει στον προσφεύγοντα τα αποτελέσματα της μη τήρησης της νομικής υποχρεώσεως που επιβάλλεται στη δικαστική αρχή, σύμφωνα με το άρθρο 327 § 2 του CPC (σκέψη 23 αποφασης). Επιπλέον, επισημαίνει ότι, εν προκειμένω, ο προσφεύγων βρίσκονταν σε ευάλωτη θέση λόγω της φυλάκισής του.\nΣτη συνέχεια, το Δικαστήριο παρατηρεί ότι ο προσφεύγων προσπάθησε να συμμορφωθεί με τις υποδείξεις του περιφερειακού δικαστηρίου. Καθώς δεν διέθετε αντίγραφο της αρχικής έφεσής του, ζήτησε από το δικαστήριο να του αποστείλει αντίγραφο της έφεσης με δικά του έξοδα ώστε να εκπληρώσει την υποχρέωσή του να διορθώσει τα τυπικά λάθη. Δεδομένου ότι το αίτημα αυτό δεν εκπληρώθηκε ποτέ, ο προσφεύγων προσέφυγε στην κατάθεση αντίγραφου της έφεσης. Ωστόσο, δεν ήταν πανομοιότυπο με το αρχικό ένδικο μέσο, διότι ο προσφεύγων το είχε γράψει χειρόγραφα και από μνήμης.\nΤο Δικαστήριο επισημαίνει ότι το αίτημα του προσφεύγοντος είχε νομική βάση σε συγκεκριμένη διάταξη και ότι, επιπλέον, ο προσφεύγων είχε επίσης το δικαίωμα να συμβουλευθεί τον φάκελό του όπου και αν βρίσκονταν φυλακισμένος.\nΤο Δικαστήριο σημειώνει ότι, υπό τις συγκεκριμένες περιστάσεις της υπόθεσης, η αποστολή στο Περιφερειακό Δικαστήριο χειρόγραφου κειμένου από τον προσφεύγοντα, και η πεποίθησή του ότι έφτανε για να θεωρηθεί αντίγραφο της αρχικής έφεσης, επέδειξε την δέουσα επιμέλεια που απαιτείται συνήθως από έναν διάδικο σε μια αστική διαδικασία.\nΛαμβάνοντας υπόψη όλες τις περιστάσεις της υπόθεσης, το Δικαστήριο θεωρεί ότι τα εθνικά δικαστήρια παραβίασαν την υποχρέωσή τους να εξασφαλίσουν την πρόσβαση του προσφεύγοντος στη δικαιοδοσία δευτέρου βαθμού.\nΤα στοιχεία αυτά αρκούν για να καταλήξει στο Δικαστήριο ότι, εν προκειμένω, τα εθνικά δικαστήρια παρεμπόδισαν την πρόσβαση του προσφεύγοντος σε δευτεροβάθμιο δικαστήριο. Κατά συνέπεια, το άρθρο 6 § 1 της Σύμβασης έχει παραβιαστεί στην προκειμένη περίπτωση.\nΤο ΕΔΔΑ επιδίκασε ποσό 3.250 ευρώ για ηθική βλάβη(επιμέλεια echrcaselaw.com).


PANELLINION LUXURY ROOMS (Καλαμάτα, Ελλάδα) - Κριτικές και σύγκριση τιμών - Tripadvisor\nΞενοδοχεία κοντά σε: Panellinion Luxury Rooms\nPanellinion Luxury Rooms, Καλαμάτα - Κριτικές\nΝο 15 από 18 B&B για: Καλαμάτα\nNavarinou 2, Καλαμάτα 241 00 Ελλάδα\nΝο 15 από 18 B&B: Καλαμάτα\nΚαλώς ήρθατε στο Panellinion Luxury Rooms! Οι επισκέπτες της Καλαμάτας θα νιώσουν σαν στο σπίτι τους σε αυτό το Bed & Breakfast ενώ θα απολαμβάνουν όλες τις ανέσεις που παρέχει.\nΟι ταξιδιώτες που θα κλείσουν διαμονή στο Panellinion Luxury Rooms θα μπορούν να εξερευνήσουν εύκολα δημοφιλή αξιοθέατα, π.χ. Πλατεία Αριστομένους (0,8 km) και The Church of Agioi Apostoloi (2,1 km), που αποτελούν μερικούς από τους αγαπημένους προορισμούς στη Καλαμάτα.\nΣτο Panellinion Luxury Rooms οι ταξιδιώτες θα βρουν μια σειρά από ανέσεις στα δωμάτια όπως μίνι μπαρ και κλιματισμό, ενώ η σύνδεση στο Ίντερνετ είναι εύκολη χάρη στο δωρεάν wifi που διατίθεται.\nΤο Bed & Breakfast έχει επίσης υπηρεσία δωματίου ώστε η διαμονή σας να είναι ακόμα πιο χαλαρή. Κάτι άλλο που μπορείτε να αξιοποιήσετε κατά τη διάρκεια του ταξιδιού σας είναι το πρωινό του ξενοδοχείου.\nΑν πεινάσετε, μπορείτε να δοκιμάσετε εστιατόρια όπως τα Κάρδαμο, Yiamas Gastro Bar και Da Francesco, όλα μεσογειακά εστιατόρια που προτιμούν τόσο οι ντόπιοι όσο και οι επισκέπτες.\nΑν προλαβαίνετε, εκεί κοντά θα βρείτε ένα δημοφιλές κάστρο: Κάστρο Καλαμάτας\nΤο Panellinion Luxury Rooms σας δίνει τη δυνατότητα να χαρείτε ό,τι καλύτερο έχει να προσφέρει η Καλαμάτα, με μια άνετη και ξεκούραστη διαμονή.\nKalamata Airport9 χλμΔείτε όλες τις πτήσεις\n42κριτικές0ερωτήσεις και απαντήσεις1συμβουλή για τα δωμάτια\nΟ/Η Danae έγραψε μια κριτική Νοε 2020\nΠεριμέναμε 30 λεπτά να έρθουν να μας πάρουν παραγγελία έρχεται η Σερβιτορα ζητάμε κατάλογο άλλη μισή ώρα δίνουμε παραγγελία φέρνει τα σουπλα το ένα χάλια βρόμικο της το δίνουμε πίσω δεν ξανά έφερε άλλο Τώρα στο σνακ που πήραμε το κλαμπ καλό ήταν αλλά η βάφλα αίσχος σίγουρα προκάτ ξαναζεσταμένη και η ζύμη της άρρωστη καθισμένη και πολύ υγρή όσο για το μπουενο πετρέλαιο\nΟ/Η Νικόλας Γαλανός έγραψε μια κριτική Οκτ 2020\nΤο πανελληνιο ειναι ενα πολυ ομορφο μαγαζι με αρκετα καλο φαγητο και πολυ εξυπηρετικο προσωπικο. Προσωπικα εγω απογοητευτηκα απο την συμπεριφορα των υπευθυνων και του αφεντικου απεναντι στους σερβιτορους τους που εκεινοι εκαναν ο, τι μπορουσαν για να εξυπηρετηθει ο κοσμος στην ωρα του. Καλο θα ηταν να σεβομαστε τους εργαζομενους μας, ειδικα οταν ενδιαφερονται για το μαγαζι μας. Παρολαυτα, πολυ ωραιο μαγαζι και εμπειρια.\nΟ/Η Popaki K έγραψε μια κριτική Οκτ 2020\nΚαλησπέρα μείναμε στο ξενοδοχείο αυτό δύο μέρες! Το δωμάτιο ήταν η σουίτα που διαθέτει!! Όμορφο δωμάτιο καθαρό με το τζακουζι στην βεραντα που έκανε την διαφορά! Ωστοσο το κρεβάτι ήταν κάτω απο έναν σαν θολό που έμοιαζε με στυλ σοφίτας οπότε αν δεν εσκυβες έβρισκε το κεφάλι σου.. Η κοπέλα στην υποδοχή πολύ εξυπηρετική και ευγενική! Ωστόσο δεν θα επέλεγα πάλι αυτό το ξενοδοχείο για τον απλούστατο λόγο ότι το service του στο εστιατόριο ήταν απαράδεκτο. Κατεβήκαμε για το πρωινό μας..Θέλαμε ν πιούμε καφέ και η μόνη έννοια ήταν να μας ενημερώσουν ότι χρεώνετε! Μας έφεραν συγκεκριμένα πράγματα τα οποία ήταν αδιάφορα χωρίς ν μας ρωτησουν τι θέλουμε! Επίσης η κοπέλα που ήταν εκεί ενώ της κάναμε νόημα αδιαφορούσε και καλά ότι δεν μας έβλεπε..Θα μπορουσε να είχε πολλές δυνατότητες αλλά οι άνθρωποι που είναι εκεί δεν ανταποκρίνονται!…\nΟ/Η Φωτεινη Ν έγραψε μια κριτική Αυγ 2020\nΜέτριο, δεν το προτείνω.\nΟ χωρος φαίνεται προσεγμένος, αλλά δεν είναι. Για παράδειγμα κατεβαινοντας στην γυναικεία τουαλέτα του εστιατορίου/καφέ, σε μια γωνιά είχαν βάλει μια πετσέτα να μαζεύει τα νερά κάποιας διαρροής, η οποία και είχε μουχλιάσει. Το μενού αδιάφορο. Επίσης, αφού είχαμε διαλέξει τι θα παραγγείλουμε, όταν ήρθαν να πάρουν την παραγγελία μας ενημέρωσαν ότι το μενού είναι παλιό και για αυτό λειπαν 2 βασικές κατηγορίες φαγητών: το ριζότο και τα φρέσκα ραβιολι. Το σέρβις οκ. Άργησαν να μας ενημερώσουν για το παλιό μενού, όπως αναφέρω παραπάνω, δεν ήξεραν τις ελλείψεις που ειχε η κουζίνα, όπως η έλλειψη σπαγγέτι (άλλο ένα βασικό δε εστιατόριο πυυ σερβίρει μακαρόνια κ πίτσα). Παρόλα αυτά δεν καθυστέρησε. Το φαγητό μέτριο. Δεν θα ξαναπάω ούτε το προτείνω. Αρκετά ακριβό επίσης. Συνοπτικά, αδιάφορο μαγαζί σε ωραίο σημείο, μέτριο βαρετό φαγητό και οκ σέρβις.…\nΟ/Η xecoteatasa N έγραψε μια κριτική Αυγ 2020\nΕπαγγελματικό ταξίδι που εξελίχθηκε σε μια ανεπανάληπτη εμπειρία διακοπών! Η αρχική μας κράτηση ήταν σε δωμάτιο loft (σοφίτα με χαμηλό παράθυρο, σκοτεινό δωμάτιο). Ζητήσαμε αλλαγή, η κοπέλα στη ρεσεψιόν, με μεγάλη ευγένεια και επαγγελματισμο, ανταποκριθηκε άμεσα στο αίτημα μας. Μείναμε στη σουίτα του τέταρτου ορόφου. Εκπληκτικός χώρος, άψογες παροχές, καθαριότητα, βεράντα με υπέροχη θέα. Το προσωπικό της ρεσεψιόν εξαιρετικό, πάντα με χαμόγελο και καλή διάθεση,κερδισε επαξια την εμπιστοσύνη μας.Ειναι πολύ σημαντικό να μπορείς να επικοινωνεις με όμορφους ανθρώπους, και αυτη η επικοινωνία είναι πολύ δυνατό σημείο του ξενοδοχείου. Βελτίωση χρειάζεται η εξυπηρέτηση στο εστιατόριο-χώρο πρωινού, κυρίως ως προς τη διαχείριση του χρόνου. Στο σύνολο της μια υπέροχη εμπειρία!\nΣυχνές ερωτήσεις για το Panellinion Luxury Rooms\nΠοια δημοφιλή αξιοθέατα είναι κοντά στο Panellinion Luxury Rooms;\nΣτα κοντινά αξιοθέατα περιλαμβάνεται το εξής: ΕΥΜΑΡΕΙΑ (0,2 χλμ.).\nΠοιες είναι μερικές από τις παροχές στο Panellinion Luxury Rooms;\nΠοιες επιλογές φαγητού και ποτού είναι διαθέσιμες στο Panellinion Luxury Rooms;\nΠοια εστιατόρια είναι κοντά στο Panellinion Luxury Rooms;\nΥπάρχει κάποιο ιστορικό αξιοθέατο κοντά στο Panellinion Luxury Rooms;\nΣε πολλούς ταξιδιώτες αρέσει να επισκέπτονται το εξής ιστορικό αξιοθέατο: Αρχαιολογικός Χώρος Αρχαίας Μεσσήνης (10,0 χλμ.).


Σχεδόν κατά 77% μειωμένες οι αποστολές IPhone για τον μήνα Απρίλιο | Techingreek.com\nΙσχυρό πλήγμα έχει δεχτεί η Apple, καθώς η εταιρεία ερευνών KeyBanc, διαπίστωσε πως οι πωλήσεις του iPhone για τον Απρίλιο μειώθηκαν κατά 77% από έτος σε έτος. Τα δεδομένα της συγκεκριμένης μελετητικής ομάδας δείχνουν επίσης ότι η εταιρεία επλήγη σοβαρά από το ξέσπασμα του κοροναϊού. Η απόδοσή της μειώθηκε επίσης 56% από μήνα σε μήνα.\nΠήραν τον κατήφορο οι πωλήσεις του iPhone\nΗ Goldman Sachs (Goldman Sachs) δημοσίευσε μια έκθεση στα μέσα Απριλίου, αναφέροντας ότι οι πωλήσεις του περίφημου smartphone της Apple ενδέχεται να μειωθούν περισσότερο από το ένα τρίτο στο δεύτερο τρίμηνο του τρέχοντος έτους.\nΕπίσης, οι αναλυτές της Goldman Sachs δήλωσαν ότι οι πωλήσεις iPhone’s θα μειωθούν 36% σε ετήσια βάση το δεύτερο τρίμηνο του τρέχοντος έτους. Αυτό οφείλεται στην οικονομική ανάπτυξη της νέας εστίας του κοραναϊού. Στο μέλλον, η ζήτηση της αγοράς θα ανακάμψει σταδιακά. Οι αναλυτές αναμένουν ότι η αγορά θα μειωθεί μόνο κατά 2% έως το τέταρτο τρίμηνο του τρέχοντος έτους.\nΥπάρχει μια ευρεία πεποίθηση ότι τα iPhone 5G το φθινόπωρο θα οδηγήσουν σε ένα νέο κύμα αντιστροφής της όλης κατάστασης. Σύμφωνα με πρόσφατες πληροφορίες, το iPhone 12 Pro, το iPhone 12 Pro Max θα υποστηρίζει ρυθμό ανανέωσης έως 120Hz και θα υποστηρίζει επίσης τεχνολογία προσαρμοσμένης ταχύτητας ανανέωσης Pro Motion.\nΕπιπλέον, το iPhone 12 Pro Max θα διαθέτει μπαταρία χωρητικότητας 4400 mAh (ίσως και περισσότερο). Θα χρησιμοποιήσει επίσης έναν επεξεργαστή A14 Bionic (TSMC 5nm), 15 δισεκατομμύρια τρανζίστορ (8,5 δισεκατομμύρια για A13), τυπική υποστήριξη για 5GSub-6GHz και κύμα χιλιοστών υψηλής συχνότητας (mmWave). Το μοντέλο Pro διαθέτει ενσωματωμένη μνήμη RAM 6 GB, ενώ η τυπική έκδοση διαθέτει μνήμη RAM 4 GB.\nΔιεγράφη το Instagram Lite από το Play Store


ραβδία Θεραπεία Linking ΚΗΛΙΔΑ φωτοψίες πλευρική Υαλοειδεκτομή διαδικασία κωνία eyeclinic Όραση ΣΥΜΒΑΣΕΙΣ Παραμόρφωση αντικειμένων περιφερική Σακχαρώδη Διαβήτη Θεραπευτική Επιπλοκών Καταρράκτη Corneal Collagen Crosslinking ΥΛΙΚΟ Θολή διαθλαστικής φωτοευαίσθητα Εκφυλιση Φακοί Επαφής\nΦροντίζουμε τα δόντια μας, το πρόσωπό μας, το δέρμα μας, όμως η αλήθεια είναι πως δεν δίνουμε και τόση σημασία στην υγεία των ματιών μας παρόλο που αποτελούν τόσο την πιο άμεση επαφή μας με τον έξω κόσμο όσο και το πιο λαμπερό χαρακτηριστικό της ομορφιάς μας. Ας ακολουθήσουμε μια σειρά από απλές οδηγίες που θα μας επιτρέψουν να έχουμε πάντα υγεία στον καθρέφτη της ψυχής μας:\nΔιατροφή. Φροντίστε να κάνετε μια διατροφή που να είναι πλούσια σε ψάρια, φρούτα και λαχανικά. Τα καρότα για παράδειγμα είναι ιδανικά για να μειώσουν το ρίσκο της ηλικιακής εκφύλισης της ωχράς κηλίδας, ενώ ο σολωμός και οι σαρδέλες είναι πλούσια σε Ωμεγα-3 που προφυλάσσει τα αγγεία των ματιών σας. Άλλα χρήσιμα λαχανικά είναι το μπρόκολο, οι πράσινες πιπεριές, τα λαχανάκια βρυξελών, το σπανάκι και οι γλυκοπατάτες.\nΦακοί επαφής. Μη φοράτε τους φακούς επαφής σας για πoλλές ώρες (~20), μη κοιμάστε με τους φακούς επαφής και προσπαθήστε να μην μπαίνετε σε νερό (π.χ. θαλασσα, πισίνα) με φακούς επαφής χωρίς χρήση προστατευτικών γυαλιών.\nΓυαλιά Ηλίου. Προστατέψτε τα μάτια σας από την έκθεση τςη βλαβερής UV ακτινβοβολίας φορώντας πάντα γυαλιά ηλίου που κόβουν την υπεριώδη ακτινοβολία. Φορέστε τα ακόμη και στην σκιά μια που η υπεριώδης ακτινοβολία μπορεί να σας βλάψει ακόμα και από ανάκλαση.\nΟθόνες. Η μάστιγα της εποχής μας είναι οι οθόνες του υπολογιστη. Αν και δεν υπάρχει επιστημονική επιβεβαίωση για το ότι οι οθόνες των υπολογιστών προκαλούν μόνιμες βλάβες στην όραση, καλό θα ήταν να προσπαθείτε να αποφύγετε τις πολλές ώρες μπροστά στον υπολογιστή μια που οι μύες των ματιών κουράζονται εξ αιτίας του. Κάντε συχνά διαλείμματα και προσπαθήστε να ανοιγοκλείνετε τα μάτια σας για να αποφύγετε την ξηροφθαλμία.\nΠροστατευτικά Γυαλία. Φορέστε προστατευτικά γυαλιά αν κάνετε εργασίες που θα μπορούσαν να τραυματίσουν τα μάτια σας.\nΔιάβασμα. Μην διαβάζετε σε λιγοστό φως. Αν και δεν πρόκειται να προκαλέσετε βλάβη στα μάτια σας, οι μύες των ματιών σας κουράζονται και καλό θα είναι να το αποφεύγετε. Κάντε ένα διάλειμμα και ξαναεπιστρέψτε.\nΈντονο φως. Ποτέ να μην κοιτάται απευθείας μια έντονη φωτεινή πηγή (π.χ. τον ήλιο)\nΟφθαλμίατρος. Συμβουλευτείτε τον οφθαλμίατρό σας για οποιοδήποτε σύμπτωμα στην όρασή σας που δεν είναι συνηθισμένο. Καλό θα είναι να επισκέπτεστε τον οφαλμίατρό σας κάθε δυο χρόνια, ειδικά αν είστε πάνω από 40 ετών.


By Maria 06/01/2014\nΧρόνια πολλά! Χρόνια Καλά! Χρόνια Ευτυχισμένα!\nΤί;;; Σας τα είπαν κι άλλοι;;; Σας τα λέω με καθυστέρηση;;; Δεν πειράζει! Ακόμη γιορτές έχουμε!\nΤί; Πέρασαν κιόλας οι γιορτές; Μπααα… Δεν θέλω! Θέλω κι άλλο! Είπα ότι θα μαζέψουμε τα στολίδια και με ρώτησε ο Δημήτρης ΓΙΑΤΙ θα χαλάσω τα Χριστούγεννα!\nΑυτό το δεκαπενθήμερο εξαφανίστηκα μεν, αλλά με δικαιολογία καλή! Πέρασα καταπληκτικά! Είχα υπέροχη παρέα, βγήκαμε με τα αγγελούδια μου βόλτες σχεδόν κάθε μέρα, γέλασα, έπαιξα, αγκαλιάστηκα και αγκάλιασα, γέμισα τις μπαταρίες μου και ξεκινάω την καινούρια χρονιά με κέφι! Μιλούσα στο τηλέφωνο χθες, έλεγα πως περάσαμε όμορφα, παίξαμε πολύ, κάναμε πολλές αγκαλιές και πετάχτηκε από δίπλα μου ο Δημήτρης για να συμπληρώσει “και φιλάκια μαμά, κάναμε και πολλά φιλάκια!”. Ο Άη Βασίλης λοιπόν ήταν ιδιαίτερα καλός μαζί μου φέτος, με γέμισε αγκαλιές και φιλιά και “σ’ αγαπώ πολύ” και είμαι τόσο τυχερή κι ευλογημένη… γιατί κι εγώ αγαπώ πολύ!\nΟ Δημητρός μου ήταν σπίτι (διακοπές απ’ τον παιδικό σταθμό και σύμφωνα σύμφωνα με τα λόγια του:”οι διακοπές μαμά είναι οι αγαπημένες μου”!). Χμ… Τί πρωτότυπο, παιδί μου! Ο Ραφαήλ λέει κι άλλες λεξούλες (του λέμε “μπαμπάκα” και λέει “μπαμπάμπα”. Μια χαρά πάει το πουλάκι μου!).\nΕπειδή λοιπόν μια εικόνα είναι χίλιες λέξεις, ελάτε να σας δείξω ένα μικρό κομμάτι από τις γιορτές μας…\nΣτολίσαμε όπως είπαμε το δέντρο μας. Ο Ραφαήλ το έριξε τουλάχιστον πέντε φορές, αλλά επιζεί ακόμη (για το δέντρο μιλάω, έτσι; το παιδί φυσικά μια χαρά είναι). Τις φωτογραφίες τις τράβηξε ο λατρεμένος μου σύζυγος με το κινητό του, γύρω στις δύο το πρωί, που είχα καταφέρει να κοιμηθούν πια τα παιδιά (γιατί τα σκασμένα γλυκά μου ήθελαν να κάτσουν ξύπνια για να δουν τον Άη Βασίλη), κι αφού έφαγα άλλη μία ώρα να ετοιμάσω το ντεκόρ τα πειστήρια…\nΤύλιξα λοιπόν τα δώρα, έβαλα τον Άγιο να καθίσει – πού αλλού;- στο μπαουλάκι των παιδιών, να ξεκουραστεί λιγάκι, (για να αφήσω τα χνάρια του χρησιμοποίησα τις γαλότσες μου και αλεύρι… μπόλικο… μέγα λάθος! Προσπαθώντας να τις καθαρίσω μετά με νωπό πανάκι έγινε ζυμάρι! Για του χρόνου θα βάλω μόνο πάτους παπουτσιών και ζάχαρη άχνη…), ετοίμασα το γάλα, το πιάτο και το σημείωμα που μας άφησε ο Άγιος φεύγοντας…\nΤο πρωί περιμέναμε να ξυπνήσει πρώτα ο Δημήτρης, που όταν είδε τα πειστήρια, όλο “δεν το πιστεύω, ήρθε!” φώναζε, και “μαμά, μπαμπά, τρέξτε να δείτε!” και χοροπηδούσε απ’ τη χαρά του, και “κοίτα Ραφαήλ, κοίτα, εδώ έκατσε!”. Χαλάλι το ξενύχτι…\nΑμερικανιά;;; Δεν με νοιάζει! Ήθελα μαγεία για φέτος, ήθελα παραμύθι, ήθελα να νιώσουν κάπως σαν την Αλίκη στη Χώρα των Θαυμάτων… Δεν υπήρχαν πολλά, υπήρχαν όμως όλα τα καλά!\n“Ευχαριστούμε πολύ! Το γάλα σας με δρόσισε, τα γλυκά σας ήταν πολύ νόστιμα (αλήθεια λέει), οι τάρανδοί μου χάρηκαν με τα καροτάκια, και το ξωτικό μου δεν ήξερε τί να πρωτοδοκιμάσει! Καλά Χριστούγεννα! Χριστούγεννα Γλυκά! S.”\nΦυσικά, δεν θα μπορούσε να φάει σε άλλο πιάτο από το αγαπημένο του Δημήτρη (που πιθανότατα κάτι θα θυμάται αργότερα, γιατί ο Ραφαήλ μόνο να σκίσει τα περιτυλίγματα ήθελε).\nΦρέσκο καροτάκι με τη φλούδα στη μία και μισή το πρωί… Δεν έχω καλύτερο!!! Έφαγα και μελομακάρονο μετά να αλλάξει τη γεύση…\nΤο ποτήρι με το γάλα δεν το άγγιξαν από την ημέρα εκείνη… Αφού ήπιε ο Άγιος ντε!\nΜια άποψη του τραπεζιού, χωρίς ιδιαίτερες ετοιμασίες (εδώ ανοίγω παρένθεση για να πω πόσο απίστευτα ζήλευα που έβλεπα κάποιες από σας να στολίζετε όμορφα τα σπίτια και τα τραπέζια σας και να μην σας τα πειράζουν τα ζουζούνια… Πότε θα μεγαλώσει κι ο Ραφαήλ ο Καταστροφέας να χαρώ κι εγώ ομορφιές;;;; εεε;;; Που ακόμη και τις άθραυστες τις μπάλες του δέντρου τις έσπασε;;;).\nΕδώ βλέπετε και το σοκολατένιο γλυκό που έκανα για την ημέρα των Χριστουγέννων. Έμοιαζε με Boston cream pie αλλά σε τρίπατο και με βουτυρόκρεμα και τη συνταγή θα τη βρείτε εδώ! Ωστόσο, επειδή δεν μας αρέσει ιδιαίτερα η βουτυρόκρεμα, δεν το φάγαμε όλο και δεν νομίζω πως θα το φτιάξω ξανά ακριβώς έτσι. Στην επόμενη απόπειρα θα σας πω νεότερα…\nΚαι έτσι είναι κομμένο…\nΗ βασιλόπιτά μας, που, κατά γενική ομολογία, ήταν η ωραιότερη, νοστιμότερη βασιλόπιτα που έφτιαξα ποτέ, και “ζήτω στη μαμάάάά” που λέει και ο πρωτότοκός μου! Θα σας δώσω τη συνταγή αν τη ζητήσετε, είναι πανεύκολη.\nΚαλή χρονιά λοιπόν!!! Από αύριο ξανά στα καθημερινά μας, τα όμορφα! Σιγά σιγά θα μαζέψουμε τα στολίδια, θα σβήσουμε τα φωτάκια, θα καθαρίσουμε τα σπίτια μας και θα αρχίσουμε ξανά τα γνωστά… Στο χέρι μας είναι όμως η γλύκα των γιορτών να κρατήσει, ναι;\nΣας φιλώ όλους και όλες! Κι εσάς που μιλήσαμε στο τηλέφωνο, κι εσάς που ακόμη δεν προλάβαμε! Μακάρι η νέα χρονιά να σταθεί μαζί μας πιο γενναιόδωρη – σε αγκαλιές, σε φιλιά, σε αγάπες, σε υγεία, σε χαμόγελα και καρκαριστά παιδικά γελάκια, σε πειράγματα, σε ό,τι ποθεί ο καθένας και η καθεμιά από μας!\nΤι έμαθα μέσα από εσένα…\nΔεν θα έσβηνα ΠΟΤΕ τα σημάδια του παιδιού μου…..\nΓλυκιά μου Μάνα, Μανούλα, Μαμά, καλή χρονιά και πάντα με τέτοια διάθεση για μαγεία!!! Κάλη\nΜαρία Γεωργία Τσιρώνη 4 έτη ago Reply\nΚαλή χρονιά και σε σας Κάλη μου, όπως την επιθυμείτε και την ονειρεύεστε!\nφοβερη ιδεα και το αποτυπωμα παπουτσιων. τελειο. ευχομαι φετος να περασετε ακομα πιο ωραια!! απο link party e;eanna’s diary\nΣ’ ευυχαριστούμε πολύ Καιτούλα! Δοκίμασέ το, θα ξετρελαθούν!\nΠατούσες αφήνει και σε εμάς κάθε χρόνο! Δεν το συζητώ! Μία χρονιά ο μικρός είχε πάρει ένα πατσαβούρι να καθαρίσει το “χιόνι” που μας άφησε… Μας λέρωσε το χαλί βρε μαμά!!! Μου είπε…\nΕυχαριστώ Μαράκι μου για τη συμμετοχή!\nΧρυσοχέρης ο γλυκούλης μου! Είδες το παιδί, να μην σε κουράζει με καθαρίσματα! Μα κι αυτός ο Άγιος… πολύ απρόσεχτος! Σ’ ευχαριστώ για τη φιλοξενία Ελεανάκι μου!\nΖηλέυω!! Τι όμορφα που τους τα ετοίμασες όλα! Σαν παραμύθι!\nΛοιπόν αυτό με τις πατούσες δεν το είχα σκεφτεί και ειναι τέλειο. Θα τους το κανω φέτος 🙂\nΑπό το πάρτι της Ελεάννας 🙂\nΕυκαιρία Ελενάκι να δεις έκπληκτα προσωπάκια και χαμόγελα μέχρι τα αυτιά! Θα το κουβεντιάζουν για μέρες! Φιλάκια!\nΑρχείο Επιλέξτε μήνα Ιούνιος 2018 (9) Μάιος 2018 (2) Απρίλιος 2018 (4) Μάρτιος 2018 (6) Φεβρουάριος 2018 (7) Ιανουάριος 2018 (9) Δεκέμβριος 2017 (7) Νοεμβρίου 2017 (8) Οκτώβριος 2017 (8) Σεπτέμβριος 2017 (4) Ιούνιος 2017 (3) Μάιος 2017 (4) Απρίλιος 2017 (3) Μάρτιος 2017 (2) Ιανουάριος 2017 (6) Δεκέμβριος 2016 (9) Νοεμβρίου 2016 (10) Οκτώβριος 2016 (10) Σεπτέμβριος 2016 (6) Ιούνιος 2016 (10) Μάιος 2016 (7) Απρίλιος 2016 (7) Μάρτιος 2016 (9) Φεβρουάριος 2016 (13) Ιανουάριος 2016 (8) Δεκέμβριος 2015 (12) Νοεμβρίου 2015 (9) Οκτώβριος 2015 (9) Σεπτέμβριος 2015 (8) Αύγουστος 2015 (6) Ιούλιος 2015 (7) Ιούνιος 2015 (12) Μάιος 2015 (18) Απρίλιος 2015 (5) Μάρτιος 2015 (10) Φεβρουάριος 2015 (11) Ιανουάριος 2015 (11) Δεκέμβριος 2014 (5) Νοεμβρίου 2014 (5) Οκτώβριος 2014 (6) Σεπτέμβριος 2014 (8) Αύγουστος 2014 (1) Ιούλιος 2014 (5) Ιούνιος 2014 (1) Μάιος 2014 (4) Απρίλιος 2014 (8) Μάρτιος 2014 (5) Φεβρουάριος 2014 (3) Ιανουάριος 2014 (5) Δεκέμβριος 2013 (2) Νοεμβρίου 2013 (2) Οκτώβριος 2013 (5) Σεπτέμβριος 2013 (4) Αύγουστος 2013 (2) Ιούλιος 2013 (1) Μάιος 2013 (1) Απρίλιος 2013 (5) Μάρτιος 2013 (1)


Αστρονομία: Κατά μήκος του τείχους του Κύκνου\nΗ προεξέχουσα κορυφογραμμή της εκπομπής εμφανίζεται σε αυτό το ζωντανό ουράνιο τοπίο που είναι γνωστό ως το Τείχος του Κύκνου.\nΜέρος ενός μεγαλύτερου νεφελώματος εκπομπής με ένα διακριτικό σχήμα ευρέως γνωστό που ονομάζεται «Το Νεφέλωμα της Βόρειας Αμερικής», η οροσειρά εκτείνεται περίπου 10 έτη φωτός κατά μήκος ενός περιγράμματος που δείχνει τη δυτική ακτή του Μεξικού.\nΚατασκευασμένο από στενής ζώνης δεδομένων εικόνας, οι κοσμικοί χάρτες εκπομπής σε κοντινό πλάνο από το θείο, υδρογόνο και άτομα οξυγόνου σε κόκκινο, πράσινο και μπλε χρώμα.\nΤο αποτέλεσμα αναδεικνύει το φωτεινό ιονισμένο "μέτωπο" με μικρές λεπτομέρειες των σκοτεινών, σκονισμένων μορφών περιγράμματος.\nΤο "γλυπτό" δημιουργήθηκε από ενεργητική ακτινοβολία των νέων, ζεστών, ογκωδών άστρων της περιοχής, οι σκοτεινές μορφές που κατοικούν στην προβολή είναι σύννεφα ψυχρού αερίου και σκόνης με αστέρια πιθανόν σχηματισμένα εντός.\nΤο νεφέλωμα της Βόρειας Αμερικής το ίδιο, NGC 7000, είναι περίπου 1.500 έτη φωτός μακριά.\nΓια να το βρείτε, κοιτάξτε βορειοανατολικά από το φωτεινό άστρο Ντενέμπ ψηλά στον αστερισμό του Κύκνου.


Έγκυρο Παναθηναϊκό, πολιτικό και σινεφίλ ημερολόγιο.: Βλέπει... champions league\nΟ Παναθηναϊκός διπλασίασε τις νίκες του επί του Πανιωνίου σε διάστημα πέντε ημερών και μετά το 1-2 της Νέας Σμύρνης, επικράτησε και στη Λεωφόρο εύκολα με 3-0. Καραγκούνης(2 γκολ από ισάριθμες ατομικές ενέργειες) και Μανούτσο(με πέναλτι) τα τέρματα για το "τριφύλλι". Ο Παναθηναϊκός χωρίς τους Μάτος, Ίβανσιτς, Σαλπιγγίδη, Παπαδόπουλο και Σπυρόπουλο δεν απειλήθηκε σε κανένα σημείο του παιχνιδιού από τους Νεοσμυρνιώτες και έχοντας σε πολύ καλή μέρα τους Καραγκούνη, Νίνη, Σιμάο, Τζιόλη και Μανούτσο, έφτασε άνετα στη νίκη. Πλέον το "τριφύλλι" κουνάει... σεντόνι και θα πρέπει να αυτοκτονήσει -ακόμη μία φορά- για να περιοριστεί στο uefa.\nΠαναθηναϊκός (Ζοσέ Πεσέιρο): Γκαλίνοβιτς, Βύντρα, Σέριτς (65' Δάρλας), Γκούμας, Σαριέγκι, Σιμάο, Τζιόλης, Καραγκούνης (65' Δημούτσος), Νίνης, Ρομέρο, Μανούτσο (72' Εντόιγ)\nΠανιώνιος (Έβαντ Λίνεν): Κρέσιτς, Μανιάτης, Ντιαβαρά, Μαϊστόροβιτς, Γουσούλης, Μάκος, Νικολάου, Γουνδουλάκης (79' Σιαλμάς), Αραβίδης (60' Κουμορτζί), Χούτος (72' Βάγκνερ), Τζιμπούρ.\n* Λίγο πριν τη σέντρα στο "Απόστολος Νικολαϊδης", είχε τελειώσει το ματς στη Θεσσαλονίκη, εκεί όπου η ΑΕΚ έτρωγε άλλη μια τεσσάρα, από τον Άρη αυτή τη φορά. Χωρίς να πιάσει το μάξιμουμ της απόδοσής της, η ομάδα του Μπάγιεβιτς φιλοδόρησε με 4 γκολ(είχε και δοκάρι και άλλες δυο-τρεις χαμένες ευκαιρίες για το 6-0, 7-0!) την υπεροπτική ΑΕΚ που από το θρίαμβο επί των παιδιών του Πειραιά και μετά, αντιμετώπιζε αλαζονικά τους πάντες, Το μάθημα της Λεωφόρου από τον Παναθηναϊκό μία εβδομάδα πριν δεν έγινε πάθημα για την ομάδα του Κωστένογλου, ο... θεός δεν τους βοήθησε και μοιραία πλήρωσαν την αλαζονία τους.\n* Ο Παναθηναϊκός "σκούπισε" την Ολύμπια Λάρισας με 2-0 νίκες(77-55 & 58-78) και πέρασε στους "4" του πρωταθλήματος. Εκεί περιμένει τον Πανιώνιο, όπου βέβαια στόχος είναι ακόμη ένα sweep και πρόκριση στον τελικό.\nΜε την ανανέωση του συμβολαίου για δύο ακόμη χρόνια ο Ζέλιμιρ Ομπράντοβιτς έσβησε κάθε "πονηρή σκέψη" περί μετακίνησης του Σέρβου κόουτς από τον Παναθηναϊκό. Μαζί του βέβαια και ο Δημήτρης Ιτούδης, για να οδηγήσουν την ομάδα σε νέες επιτυχίες.\n* Σήμερα Πέμπτη στις 19:00 ο τρίτος τελικός για τις γυναίκες του ΠΑΟ στο βόλεϊ κόντρα στον ΟΣΦΠ. Με την πλάτη στον τοίχο, οι κυπελλούχες Ελλάδος θα έχουν τη συμπαράσταση του κόσμου, κάτι που στερήθηκαν στο πρώτο ματς και κάτι που ΠΡΕΠΕΙ να στερηθεί και ο ΟΣΦΠ μετά τα αίσχη του Ρέντη στο δεύτερο τελικό(τραυματισμός της Παπαγεωργίου και του διαιτητή). Οπωσδήποτε νίκη για να μειώσουν 2-1 και να γυρίσουν μετά ολοκληρωτικά τη κατάσταση για να στεφθούν και πάλι πρωταθλήτριες.\nΑναρτήθηκε από Mike στις 8.5.08


Ευγενικοί κλέφτες! Αντί να φουσκώνουν λάστιχα “ψείριζαν” αυτοκίνητα!\nΑπίστευτη κομπίνα είχαν στήσει δυο αλλοδαποί κλέφτες, στην περιοχή του Νέου Σιδηροδρομικού Σταθμού της Θεσσαλονίκης: Ο ένας ειδοποιούσε οδηγούς ότι το λάστιχό τους έχανε αέρα κι όταν ο ανυποψίαστος ιδιοκτήτης Ι.Χ. κατέβαινε να δει τι έγινε, ο άλλος άρπαζε ό,τι έβρισκε στο ξεκλείδωτο αυτοκίνητο!\nΟι φερόμενοι ως δράστες, συνελήφθησαν χθες (27-03-2019), από αστυνομικούς της ομάδας «Ζ». Είχαν προλάβει να κλέψουν, με αυτόν τον τρόπο, το μπουφάν 50χρονου Έλληνα, στις τσέπες του οποίου υπήρχε το κινητό του τηλέφωνο, διάφορα προσωπικά έγγραφά του και οκτώ κάρτες τραπέζης. Μάλιστα, είχαν, ήδη, κάνει ανέπαφες συναλλαγές με τις κάρτες αυτές, κάτι που οδήγησε στη σύλληψή τους.\nΑπό την περαιτέρω έρευνα που διενεργήθηκε από το Τμήμα Ασφαλείας Λευκού Πύργου, προέκυψε ότι οι δράστες κατά το χρονικό διάστημα από τα τέλη Δεκεμβρίου 2018 έως τα μέσα Μαρτίου 2019, είχαν κλέψει, με τον ίδιο τρόπο, τους ιδιοκτήτες άλλων 13 οχημάτων! Έπαιρναν ό,τι ηλεκτρονικές συσκευές ήταν εύκολο να πάρουν (κινητά και τάμπλετ), χρηματικά ποσά, έγγραφα, τραπεζικές κάρτες (με τις οποίες έκαναν ανέπαφες συναλλαγές) και άλλα μικροαντικείμενα.


Πέμπτη, 19 Μαϊου 2022 03:57:05 ΜΜ\nΑρχική›MONEY›Φορολογία›Οι βασικότερες μεταβολές στο Φ.Π.Α. ακινήτων με τον πρόσφατο Ν.3522/2006\n12:21 - 07 Φεβ 2007 | Φορολογία\n1)Την συμπλήρωση της έννοιας της παράδοσης ακινήτου (άρθρο 6 του Κώδικα Φ.Π.Α.) για την επιβολή του φόρου.\nΜε τις νέες διατάξεις ορίζεται πλέον ρητά ότι, ως παράδοση ακινήτου θεωρείται και :\n(α) Η σύσταση ή η παραίτηση από το δικαίωμα πραγματικής δουλείας,\n(β) Η παραχώρηση του δικαιώματος αποκλειστικής χρήσης επί κοινόκτητων κύριων, βοηθητικών ή ειδικών χώρων κτισμάτων ή επί κοινόκτητου τμήματος οικοπέδου. Στις περιπτώσεις αυτές πρόκειται για κοινόκτητους, όπως αναφέρεται παραπάνω, χώρους, στους οποίους δεν αντιστοιχούν χιλιοστά επί του οικοπέδου. Δεν πρόκειται δηλ. για χωριστές οριζόντιες ιδιοκτησίες. Τέτοιες περιπτώσεις αποτελούν ενδεικτικά, η αποκλειστική χρήση ανοιχτής θέσης στάθμευσης στην πυλωτή, η αποκλειστική χρήση κλειστής θέσης στάθμευσης (χωρίς χιλιοστά επί του οικοπέδου), η αποκλειστική χρήση πισίνας, ταράτσας κ.λπ.\n2)Την αναδιατύπωση της έννοιας της αυτοπαράδοσης (άρθρο 7 του Κώδικα Φ.Π.Α.), για την περίπτωση της ιδιόχρησης νεόδμητου ακινήτου από κατασκευαστική επιχείρηση.\nΗ περίπτωση της ιδιόχρησηςαντιμετωπίζεται (εκ της εφαρμογής του νόμου), είτε (i) ως παράδοση σε μη φορολογητέα δραστηριότητα του ιδίου υποκειμένου ή χρησιμοποίηση για οποιονδήποτε σκοπό ξένο προς την επιχείρηση, οπότε συντρέχει λόγος αυτοπαράδοσης, είτε (ii) ως χρησιμοποίηση του ακινήτου για φορολογητέες πράξεις του ιδίου υποκειμένου οπότε δεν συντρέχει λόγος αυτοπαράδοσης.\nΤα ανωτέρω είχαν εφαρμογή σύμφωνα με τις οδηγίες και εγκυκλίους του Υπουργείου Οικονομίας και Οικονομικών και πριν τις διατάξεις του Ν.3522/06.\n3)Την συμπλήρωση των διατάξεων αναφορικά με το χρόνο γένεσης της φορολογικής υποχρέωσης (άρθρο 16 του Κώδικα Φ.Π.Α.) κατά τον πλειστηριασμό.\nΜε τις νέες διατάξεις ορίζεται ρητά ότι, στην περίπτωση εκούσιου ή αναγκαστικού πλειστηριασμού ακινήτου υπαγόμενου σε Φ.Π.Α., ο φόρος καθίσταται απαιτητός σε κάθε περίπτωση πριν τη σύνταξη της περίληψης της κατακυρωτικής έκθεσης.\n4)Την αναδιατύπωση των διατάξεων περί της φορολογητέας αξίας νεόδμητου ακινήτου -αντικειμένου του Φ.Π.Α.- και την συμπλήρωση αυτών για την περίπτωση διαχωρισμού της επικαρπίας από την κυριότητα (άρθρο 19 του Κώδικα Φ.Π.Α.).\n(α) Ως φορολογητέα αξία στην αυτοπαράδοση λαμβάνεται σύμφωνα με την περιπτ. α΄ της παρ. 2 του άρθρο 19 του Κώδικα Φ.Π.Α., «η τρέχουσα τιμή αγοράς των αγαθών ή παρόμοιων αγαθών ή, αν δεν υπάρχει τιμή αγοράς, το κόστος των αγαθών», κατά το χρόνο παράδοσής τους. Επειδή στην περίπτωση της αυτοπαράδοσης ακινήτου, η κατασκευαστική επιχείρηση δεν αγοράζει αλλά κατασκευάζει το ακίνητο, ως φορολογητέα αξία λαμβάνεται το κόστος κατασκευής\n(β) Ορίζεται ότι σε περίπτωση διαχωρισμού της επικαρπίας από την κυριότητα, η αξία της επικαρπίας προσδιορίζεται σε ποσοστό της αξίας της πλήρους κυριότητας σύμφωνα με τα οριζόμενα στις διατάξεις του άρθρου 15 του Κώδικα Κληρονομιών, Δωρεών, Γονικών Παροχών Προικών και Κερδών από Λαχεία (Ν.2961/22-11-2001).\n5)Την συμπλήρωση των διατάξεων περί απαλλαγής από το φόρο, της παράδοσης νεόδμητου ακινήτου σε δικαιούχο απαλλαγής από το φόρο μεταβίβασης κατά την απόκτηση Α΄ κατοικίας (άρθρο 22 του Κώδικα Φ.Π.Α.).\nΜε τις διατάξεις του Ν.3522/06 συμπληρώνεται η περιπτ. λα΄ σημείο β΄ της παρ. 1 του άρθρου 22 του Κώδικα Φ.Π.Α. και ορίζεται ότι απαλλάσσεται από Φ.Π.Α. η παραχώρηση του δικαιώματος αποκλειστικής χρήσης επί κοινόκτητων κύριων, βοηθητικών ή ειδικών χώρων κτισμάτων ή επί κοινόκτητου τμήματος οικοπέδου εφόσον συνίσταται υπέρ ακινήτου που παραδίδεται σε δικαιούχο απαλλαγής πρώτης κατοικίας.\n6)Την συμπλήρωση των διατάξεων αναφορικά με το δικαίωμα έκπτωσης του φόρου (άρθρο 32 του Κώδικα Φ.Π.Α.).\nΜε τις διατάξεις του Ν.3522/06 προστίθεται, ως προϋπόθεση στο άρθρο 32 παρ


Συνεχίζουμε να χορεύουμε, με τον «ΔΗΛΙΟ ΑΠΟΛΛΩΝΑ», στο Λιμάνι του Πόρτο Ράφτη! » Δήμος Μαρκοπούλου Μεσογαίας\nΑρχική » Ενημέρωση » Συνεχίζουμε να χορεύουμε, με τον «ΔΗΛΙΟ ΑΠΟΛΛΩΝΑ», στο Λιμάνι του Πόρτο Ράφτη!\nΣυνεχίζουμε να χορεύουμε, με τον «ΔΗΛΙΟ ΑΠΟΛΛΩΝΑ», στο Λιμάνι του Πόρτο Ράφτη!\nΟ Δήμος Μαρκοπούλου, η Κοινωφελής Δημοτική Επιχείρηση Μαρκοπούλου (Κ.Δ.Ε.Μ.) και ο Λαογραφικός Πολιτιστικός Όμιλος Μαρκοπούλου & Πόρτο Ράφτη «ΔΗΛΙΟΣ ΑΠΟΛΛΩΝ», σας προσκαλούν στην Καλοκαιρινή μουσικοχορευτική παράσταση, με τίτλο: « Εσύ που σέρνεις τον χορό!»\nΑυτήν την Παρασκευή, 20 Ιουλίου 2018 και ώρα 9:00 το βράδυ, στο Λιμάνι του Πόρτο Ράφτη, ο «ΔΗΛΙΟΣ ΑΠΟΛΛΩΝ» παρουσιάζει τα Τμήματά του και αμέσως μετά, θεατές και χορευτές, συνεχίζουν με αμείωτο κέφι, όλοι μαζί τον χορό!\nΗ Εκδήλωση αποτελεί επανάληψη της παράστασης, που διακόπηκε λόγω έντονων καιρικών συνθηκών, στις 23 Ιουνίου 2018.\nΥπεύθυνος για την επιμέλεια της Παράστασης και την διδασκαλία των χορών, είναι ο κος Γιάννης Χαμαλτζής.\nΗ εκδήλωση πραγματοποιείται με την υποστήριξη του Δήμου Μαρκοπούλου, της Κ.Δ.Ε.Μ. και την ευγενική χορηγία του κου Αθανάσιου Μαρτίνου.


Οι δύο μαμάδες που κρύβονται μέσα μου στο τέλος της σχολικής χρονιάς - Aspa Online\nΤο τέλος της σχολικής χρονιάς πλησιάζει και μέσα μου παλεύουν δύο διαφορετικές μαμάδες. Και οι δύο μαμάδες ανυπομονούν να καμαρώσουν τα παιδιά τους στη γιορτή λήξης του σχολείου, να τα αγκαλιάσουν και να συγκινηθούν με την πρόοδό τους. Παράλληλα και οι δύο μαμάδες αισθάνονται κουρασμένες και εξαντλημένες… Έχουν όμως μεταξύ τους και κάποιες διαφορές. Ποια μαμά θα επικρατήσει άραγε;\nΓια διαβάστε… Μπορεί να αναγνωρίσετε τον εαυτό σας στις περιγραφές μου. Ή μήπως να πω… τους εαυτούς σας;\nΜαμά Νο 1\nΚάθε χρόνο λίγο πριν το ξεκίνημα της σχολικής χρονιάς, ξεκινάω την αντίστροφη μέτρηση για το πόσες μέρες, πόσες ώρες, πόσα λεπτά και πόσα δευτερόλεπτα μένουν μέχρι να χτυπήσει το πρώτο κουδούνι. Συχνά υπερβάλω για το πόσο ανυπομονώ για αυτό το πρώτο κουδούνι, αλλά υπάρχει μεγάλη δόση αλήθειας μέσα σε αυτή την υπερβολή. Και η αλήθεια είναι ότι θέλω τα παιδιά να επιστρέψουν σε ένα πρόγραμμα, να βρουν τους ρυθμούς τους, να ασχοληθούν με δημιουργικά πράγματα, να ξαναβρούν τους φίλους τους και να επιστρέψω βέβαια κι εγώ με μεγαλύτερη δέσμευση στη δουλειά μου και τις υποχρεώσεις μου.\nΤο παράδοξο όμως είναι ότι κάθε χρόνο πριν τέλος της σχολικής χρονιάς, ξεκινάω και πάλι την αντίστροφη μέτρηση για το πόσες μέρες, πόσες ώρες, πόσα λεπτά και πόσα δευτερόλεπτα μένουν μέχρι να χτυπήσει το τελευταίο κουδούνι. Θέλω το σχολείο να τελειώσει γιατί… έχω κουραστεί. Νιώθω ότι δεν μπορώ πια να ανταποκριθώ… Ακούω το ξυπνητήρι να χτυπάει το πρωί και δίνω κουράγιο στον εαυτό μου. «Έλα λίγες μέρες έμειναν…»\nΓιατί προς το τέλος της σχολικής χρονιάς, εκτός του ότι η κούραση έχει συσσωρευτεί, προστίθενται και ένα σωρό άλλες υποχρεώσεις. Μπαίνουν γιορτές, μπαίνουν τελευταία πάρτυ, μπαίνουν πρόβες, μπαίνουν ακόμα και εγγραφές για την επόμενη χρονιά. Παράλληλα ο καιρός έχει ανοίξει και τα παιδιά δεν τα χωράει το σπίτι τα απογεύματα. Θέλουν να βγαίνουν με κάθε ευκαιρία και τις καταλαβαίνω.\n– Μαμά μπορούμε να πάμε πάρκο;\n– Έχετε διαβάσει;\nΚαι ανήκουστο, αλλά το «ναι» αυτή την περίοδο, μου αρκεί. Το χειμώνα, το «ναι» δε μου αρκούσε. Μετά το «ναι» έλεγα πάντα, «για φέρτε τα να μου τα δείξετε!». Τώρα οι δυνάμεις μου με έχουν εγκαταλείψει. Βέβαια για να λέμε και την αλήθεια δεν έχω ακούσει ποτέ παράπονο από τις δασκάλες τους και από όσο ξέρω είναι πάντα εντάξει με τις υποχρεώσεις τους. Οπότε είναι ακόμα πιο εύκολο να αποδεχτώ το «ναι» ή το εξίσου δημοφιλές «δε μας έβαλε». Και ο διάλογος τελειώνει εκεί και ξεκινάμε για το πάρκο.\nΚαι τι να πω πια για το τρέξιμο των τελευταίων ημερών; Εκτός των υπόλοιπων κανονικών υποχρεώσεων, τρέχουμε επίσης να αγοράσουμε διάφορα: καλοκαιρινά (τα περσινά δεν τους κάνουν), παπούτσια για την παράσταση (από το Μοναστηράκι), ένα τζην (γιατί θα φορεθεί σε ένα χορευτικό και το παλιό δεν μπαίνει), μπλοκ χαρτογραφίας (τελείωσε λίγο πριν το τέλος της χρονιάς αλλά δεν έχει φτιάξει ακόμα την Κρήτη και άλλα δύο μέρη της Ελλάδας), δώρα (τα πάρτυ των συμμαθητών συνεχίζονται).\nΤις προάλλες κατά τις 8.30 το βράδυ που επιστρέψαμε από τα Αγγλικά μέτρησα ότι ήταν η 8η φορά που γύριζα σπίτι εκείνη την ημέρα. Είχα φύγει 8 φορές από το σπίτι και είχα επιστρέψει άλλες 8, από τις 8 το πρωί ως τις 8 το βράδυ.\nΕντωμεταξύ πάντα έχω κάτι να κάνω:\n– Μαμά πρέπει να υπογράψεις για την ολοήμερη.\n– Μαμά πρέπει να πάρεις τηλέφωνο και να πεις πόσα άτομα θα πάμε στο πάρτυ αποφοίτησης.\n– Μαμά πρέπει να συμπληρώσεις την αίτηση για τον φωτογράφο.\nΤα email από το συλλόγο έρχονται non-stop για διάφορα θέματα. Πρέπει να συνεννοηθούμε για το λεύκωμα αποφοίτησης, για τα δώρα των δασκάλων, για το μεγάλο πάρτυ των παιδιών της Έκτης.\nΕννοείται βέβαια ότι αισθάνομαι σαν τον Al Bundy στο «Παντρεμένοι με παιδιά», που καθόταν στον καναπέ με εκείνο το απλανές βήμα και έδινε λεφτά. Το θυμάστε; (Θυμηθείτε το, στο 2.02).\nΤι άλλο; Πόσο;\nΚαι τι να πω για τις σκέψεις; Ξεπηδούν συνέχεια, ακόμα και μέσα στον ύπνο μου: «Αμάν. Έχω να γράψω την Εβελίνα στο Γυμνάσιο! Να πάρω την Μαρία να ρωτήσω πότε είναι. Λες να ζητήσουν και χαρτιά από γιατρό και να πρέπει να τρέχουμε και για αυτό;»\n«Πω πω… έχουμε κλείσει το ραντεβού στον παιδοδοντίατρο και πρέπει να θυμηθώ να πάμε πρώτα για την πανοραμική στόματος!»\n«Καλά ε… Πρέπει να πάω και για τα μάτια μου. Δεν πάει άλλο…»\nΚαι αυτή είναι η Μαμά Νο 1 μέσα μου. Η μαμά που τα έχει παίξει και δεν μπορεί άλλο. Η μαμά που ανυπομονεί να κλείσουν τα σχολεία.\nΜαμά Νο 2\nΗ μαμά Νο 2 κάνει κι εκείνη τη δική της αντίστροφη μέτρηση:\n«Σε 10 μέρες κλείνουν τα σχολεία. Σε 10 μέρες κλείνουν τα σχολεία. ΠΑΝΙΚΟΒΛΗΘΕΙΤΕ. ΤΩΡΑ. Τι στο καλό θα κάνω τρεις μήνες με τα παιδιά; Ήρθε το τέλος της δουλειάς μου. Ήρθε το τέλος της ζωής μου. Ήρθε το τέλος του κόσμου. ΔΕ ΘΕΛΩ ΝΑ ΤΕΛΕΙΩΣΕΙ Η ΧΡΟΝΙΑ!»\nΜαμά Νο 1: Θέλω να τελειώσει η χρονιά τώρα.\nΜαμά Νο 2: Δε θέλω να τελειώσει η χρονιά ποτέ.\nΚαι οι δύο μαμάδες, αγαπούν τα παιδιά τους απεριόριστα. Αλλά και οι δύο μαμάδες μετρούν η κάθε μία για τους δικούς της λόγους αντίστροφα για το τέλος της σχολικής χρονιάς.\nΜένουν ακόμα: 14 μέρες. 2 ώρες. 30 λεπτά. 51 δευτερόλεπτα.\nPhoto by Aspa Online, Joe Parks\nΦέτος νιώθω τα πόδια μου πιο βαριά από κάθε άλλη χρονιά! Θέλω να τελειώσει η σχολική χρονιά τώρα. ΤΩΡΑΑΑΑΑΑΑΑΑΑΑΑΑΑΑ!!!!!!!!!!!!!! Πρόβες για το μπαλέτο, να ψάξουμε να βρούμε διάφορα για την γιορτή λήξης, να κλείσω ραντεβού στον ορθοδοντικό, να περιμένω να μου πουν πότε επιτέλους θα είνα η γιορτή για να κανονίσω να πάρω άδεια, να πάμε στην γιορτή λήξης του μπάσκετ, να κανονίσω τα summer camp, να φτιάξω τις ντουλάπες καλοκαιρινά – χειμωνιάτικα, να τους ψωνίσω ρούχα και παπούτσια για την νέα σεζόν (δεν τους κάνει τίποτα από πέρσι). Θέλω να διακτινιστώ στην παραλία του Σχοινιά, σε μια ξαπλώστρα και να επιστρέψω σε 3 μήνες. Τα ‘παιξα η γυναίκα !!!\nΤώρα νομίζω κατάλαβες με ποια μεριά μαμάδων είμαι ε; χχαχαχχαχ!\n02/06/2016 at 10:58\nΈτσι ήμουν εγώ πέρσι. Φέτος είναι λίγο καλύτερα (ή μάλλον προς το παρόν το διαχειρίζομαι καλύτερα μέχρι να … τα ‘παίξω για ακόμα μια χρονιά! χαχα)\nΚαλή δύναμη. Θα τα καταφέρουμε!\nXa-xa-xa. Στο μυαλό μου είσαι;;;\n‘Ασπα μου τι να πω!! Για άλλη μια φορά διαβάζω κειμενό σου και συνταυτίζομαι μαζί σου!!! Αχ καλά το ‘γραψα το συνταυτίζομαι; ή είναι συν ταυτίζομαι!!! Χα,χα χιουμοράκι δεν αντέχω άλλο λέμε τελευταία τεστ και να οι υπερσυντέλικοι και να οι παρακείμενοι και να οι διαιρέσεις και να τα κλάσματα ξανά και ξανά. Και να οι πρόβες για τις γιορτές τους. Έχουν πέσει για ύπνο εδώ και δυο ώρες και ακόμη δεν μπορώ να συνέλθω απ΄το τρέξιμο της μέρας. Και να σου τ΄αυριανά προγράμματα να πάνε και να ΄ρχονται ανάκατα στο μυαλό. Κουράγιο μάνες 4 και σήμερα!!\nΑναστασία χωρίς χιούμορ δε γίνεται! χαχα…\nΈλα τη φάγαμε τη χρονιά. Αύριο και μεθαύριο μένει (Τη Δευτέρα δεν την μετράω).\nΣ’ ευχαριστώ, σ’ ευχαριστώ, σ’ ευχαριστώ για αυτά που γράφεις!!! ΕΙΜΑΙ η μαμά Νο 1 και τώρα πια δεν φοβάμαι να το πω, γιατί τελικά υπάρχουν κι άλλες σαν κι εμένα!!!\nΜένουν ακόμα: 8 μέρες (χωρίς ΣΚ, ημερήσιες εκδρομές και την τελευταία μέρα…)\n02/06/2015 at 11:57\nΔήμητρα κι εγώ σε ευχαριστώ για το μήνυμα!\nΑκούω ήδη τον ήχο του τελευταίου κουδουνιού. Θα τα καταφέρουμε!\nΤώρα εγώ πειράζει που έχω και από τις 2 μαμάδες; Διπλή προσωπικότητα έχω αποκτήσει ή έχω αρχίσει να τα παίζω;\nΘέλω να πιστεύω ότι εμείς είμαστε οι φυσιολογικές Ειρήνη.\nΉ πάλι μπορεί και όχι!\nClueless Wicked αναφέρει:\nΝα βάλω και την τρίτη μαμά .. αυτή που δεν θέλει να τελειώσει η χρονιά γιατί μεγαλώνουν? Αλλά από την άλλη καμαρώνει?\nΣχιζοφρενής είμαστε. 🙂\n02/06/2015 at 11:53\nΈχω κι εγώ από αυτή την τρίτη μαμά! χαχα… 🙂\nΕίναι παρηγορητικό πάντως που περνάμε τις ίδιες καταστάσεις!\nΑυτό το νιώθω πιο έντονα φέτος που ο μεγάλος τελειώνει το δημοτικό. ΤΕΛΕΙΩΝΕΙ ΤΟ ΔΗΜΟΤΙΚΟΟΟΟΟΟΟΟΟΟ;;;;;;;;;;;;;;;;;;;;;;;;;;;;;;;;;;;;;;;;;\n02/06/2016 at 10:59\nΤο ξέρω αυτό το συναίσθημα!